cyanic-selkie/wikianc huggingface dataset:
ಗೆಲಿಲಿಯೋ ಗೆಲಿಲಿ
ವಿರೋಧ
1623 ರಲ್ಲಿ ಗೆಲಿಲಿಯೊನ ಸ್ನೇಹಿತ ಬಾರ್ಬೆರಿನಿ ಎಂಬಾತ ಎಂಟನೆಯ ಅರ್ಬನ್ ಎಂಬ ಹೆಸರಿನಿಂದ ಪೋಪ್ ಪದವಿಗೇರಿದ. ತನಗೆ ಸತ್ಯವೆಂದು ತೋರಿದ್ದನ್ನು ಬಹಿರಂಗವಾಗಿ ಸಾರಲು ಇನ್ನು ಮುಂದೆ ಯಾವ ಅಡ್ಡಿಯೂ ಇರಲಾರದೆಂದು ಭಾವಿಸಿದ ಗೆಲಿಲಿಯೊ ‘ಎರಡು ಪ್ರಮುಖ ಸಿದ್ಧಾಂತಗಳನ್ನು ಕುರಿತ ಸಂವಾದ’ ಎಂಬ ಒಂದು ಗ್ರಂಥವನ್ನು ಪ್ರಕಟಿಸಿದ (1632). ಟಾಲೆಮಿ ಸಿದ್ಧಾಂತದ ಪರವಾಗಿ ವಾದಿಸುವ ಒಬ್ಬ, ಕೊಪರ್ನಿಕಸ್ ಸಿದ್ಧಾಂತದ ಪರ ವಾದಿಸುವ ಒಬ್ಬ ಮತ್ತು ಇನ್ನೊಬ್ಬ ಸಾಮಾನ್ಯ ಮನುಷ್ಯ-ಈ ಮೂವರ ಮಧ್ಯೆ ನಡೆಯುವ ಸಂಭಾಷಣೆಯ ರೂಪದಲ್ಲಿದ್ದ ಆ ಗ್ರಂಥದಲ್ಲಿ ಕೊಪರ್ನಿಕಸ್ ವಾದಿಯನ್ನು ಪ್ರತಿಭಾವಂತನಂತೆಯೂ ಟಾಲೆಮಿ ವಾದಿಯನ್ನು ಬೆಪ್ಪನಂತೆಯೂ ಚಿತ್ರಿಸಲಾಗಿತ್ತು. ಟಾಲೆಮಿ ವಾದಿಯ ಚಿತ್ರವನ್ನು ರಚಿಸುವಾಗ ಗೆಲಿಲಿಯೊ ಪೋಪ್‍ರವರನ್ನೇ ಮನಸ್ಸಿನಲ್ಲಿಟ್ಟುಕೊಂಡು ಅವರನ್ನು ಗೇಲಿ ಮಾಡಿದ್ದಾನೆಂದು ಈತನ ವೈರಿಗಳು ಅಪಪ್ರಚಾರ ಮಾಡಲಾರಂಭಿಸಿದರು. 1633 ರಲ್ಲಿ ಈತ ಪುನಃ ವಿಚಾರಣೆಗೆ ಗುರಿಯಾದ. ಗೆಲಿಲಿಯೊ ತಪ್ಪಿತಸ್ಥನೆಂದು ನ್ಯಾಯಾಧೀಶ ಮಂಡಲಿ ತೀರ್ಮಾನವಿತ್ತಿತು. ಕೇವಲ ಮೂವತ್ತೆಂಟು ವರ್ಷಗಳ ಹಿಂದೆ ಅದೇ ಅಪರಾಧಕ್ಕೆ ಬ್ರೂನೊ ಎಂಬಾತನನ್ನು ಜೀವಸಹಿತ ಸುಡಲಾಗಿತ್ತು. ಆದರೆ ಗೆಲಿಲಿಯೊಗೆ ಮರಣದಂಡನೆ ವಿಧಿಸಲಿಲ್ಲ. ಇವನ ವಯಸ್ಸನ್ನು ಗಮನಿಸಿ ಕಡಿಮೆ ಶಿಕ್ಷೆ ಕೊಟ್ಟರು. ಆ ಕಾಲದ ಪದ್ಧತಿಯಂತೆ ಗೋಣಿಪಟ್ಟಿಯನ್ನುಟ್ಟು ಮೈಗೆ ಬೂದಿ ಬಳಿದುಕೊಂಡು ಮೊಣಕಾಲೂರಿ ಕುಳಿತು ‘ನಾನು ಅಪರಾಧಿ, ನಾನು ಬೋಧಿಸಿದುದೆಲ್ಲ ಸುಳ್ಳು, ಭೂಮಿ ಚಲಿಸುತ್ತಿಲ್ಲ ; ಸ್ಥಿರವಾಗಿ ನಿಂತಿದೆ’ ಎಂದು ಬಹಿರಂಗವಾಗಿ ಸಾರಬೇಕಾಯಿತು. ಮೇಲಕ್ಕೇಳುವಾಗ ತಗ್ಗಿಸಿದ ದನಿಯಲ್ಲಿ ‘ನಾನು ಏನೇ ಹೇಳಿರಲಿ ಅದು ಚಲಿಸಿಯೇ ಚಲಿಸುತ್ತದೆ’ ಎಂದು ಹೇಳಿದನೆಂದು ಕಥೆ.
ನಿಧನ
ಅಲ್ಲಿಂದ ಮುಂದೆ ಇವನು ಬಂಧನದಲ್ಲಿರಬೇಕಾಗಿ ಬಂತು. ಕೆಲವು ದಿವಸ ರೋಮ್ನಲ್ಲಿದ್ದ ಟಸ್ಕನಿ ಡ್ಯೂಕರ ಮನೆಯಲ್ಲಿಯೂ ಅನಂತರ ಆರ್ಸೆಟ್ರಿ ಎಂಬ ಹಳ್ಳಿಯಲ್ಲಿದ್ದ ತನ್ನದೇ ಮನೆಯಲ್ಲಿಯೂ ಗೃಹಬಂಧನದಲ್ಲಿದ್ದು 1642 ಜನವರಿ 8 ರಂದು ನಿಧನ ಹೊಂದಿದ. ತನ್ನ ಜೀವನದ ಕೊನೆಯ ನಾಲ್ಕು ವರ್ಷ ಸಂಪುರ್ಣ ಕುರುಡನಾಗಿ ದಿನಗಳನ್ನು ಕಳೆದ.
ಸಾಧನೆಗಳು
ಉಷ್ಣತೆಯನ್ನು ಅಳೆಯಲು ಪ್ರಯತ್ನಿಸಿದ ಗೆಲಿಲಿಯೊ 1593 ರಲ್ಲಿ ಒಂದು ಉಷ್ಣತಾಮಾಪಕವನ್ನು ನಿರ್ಮಿಸಿದ. ಇವನು ನಿರ್ಮಿಸಿದ್ದು ಅನಿಲ ಉಷ್ಣತಾಮಾಪಕ; ಅನಿಲದ ಹಿಗ್ಗುವಿಕೆ ಮತ್ತು ಕುಗ್ಗುವಿಕೆಗಳ ಆಧಾರದ ಮೇಲೆ ಅದರ ಉಷ್ಣತೆಯನ್ನು ಅಳೆಯುವುದು ಇದರಿಂದ ಸಾಧ್ಯವಾಯಿತು.
ಮೇಲಿನಿಂದ ಬೀಳುವ ಕಾಯಗಳು ಹೇಗೆ ವರ್ತಿಸುವುವೆಂಬುದನ್ನು ಗೆಲಿಲಿಯೊ ಅಧ್ಯಯನ ಮಾಡತೊಡಗಿದ. ಬೇರೆಬೇರೆ ತೂಕವಿರುವ ಎರಡು ಕಾಯಗಳನ್ನು ಮೇಲಿನಿಂದ ಬಿಟ್ಟರೆ ಹೆಚ್ಚು ತೂಕವಿರುವ ವಸ್ತು ಹೆಚ್ಚು ವೇಗದಿಂದ ಚಲಿಸಿ ಇನ್ನೊಂದಕ್ಕಿಂತ ಮುಂಚಿತವಾಗಿ ಬೀಳುವುದೆಂದು ಅರಿಸ್ಟಾಟಲ್ ಬೋಧಿಸಿದ್ದ. ಅವನು ಮಡಿದು 1800 ವರ್ಷಗಳಾಗಿದ್ದರೂ ಅವನ ಅಭಿಪ್ರಾಯ ಸರಿಯೇ ತಪ್ಪೇ ಎಂಬುದನ್ನು ಪ್ರಶ್ನಿಸುವ ಗೊಡವೆಗೆ ಯಾರೂ ಹೋಗಿರಲಿಲ್ಲ. ಎಲ್ಲರೂ ಅದು ನಿಜವೆಂದೇ ಭಾವಿಸಿದ್ದರು. ವಾಯು ಒಡ್ಡುವ ಅಡಚಣೆಯ ಕಾರಣ ಹಗುರವಾದ ಕಾಯಗಳ ವೇಗ ಕುಗ್ಗುವುದರಿಂದ ಈ ತಪ್ಪು ತೀರ್ಮಾನಕ್ಕೆ ದಾರಿಯಾಗಿದೆ ಎಂದು ಗೆಲಿಲಿಯೊ ಅಭಿಪ್ರಾಯಪಟ್ಟ. ನಿರ್ವಾತ ಪ್ರದೇಶದಲ್ಲಿ ಎಲ್ಲ ಕಾಯಗಳೂ ಒಂದೇ ವೇಗದಿಂದ ಭೂಮಿಗೆ ಬೀಳುವುದೆಂದು ಇವನು ವಿದ್ಯಾರ್ಥಿಗಳಿಗೆ ಬೋಧಿಸಿದ. ಅಷ್ಟೇ ಅಲ್ಲ, ವಾಯು ಒಡ್ಡುವ ಅಡಚಣೆಗೆ ಮಣಿಯದಷ್ಟು ತೂಕವಿರುವ ಎರಡು ಕಾಯಗಳನ್ನು ತೆಗೆದುಕೊಂಡದ್ದೇ ಆದರೆ, ಅವೆರಡರ ತೂಕಗಳಲ್ಲಿ ವ್ಯತ್ಯಾಸವಿದ್ದರೂ ಅವು ಒಂದೇ ವೇಗದಿಂದ ಭೂಮಿಗೆ ಬೀಳುವುವೆಂದು ಹೇಳಿದ. ಒಂದಕ್ಕಿಂತ ಇನ್ನೊಂದು ಹತ್ತರಷ್ಟು ಭಾರವಿರುವಂಥ ಎರಡು ಫಿರಂಗಿ ಗುಂಡುಗಳನ್ನು ಪೀಸಾದಲ್ಲಿರುವ ವಾಲುಗೋಪುರದ ಮೇಲಿನಿಂದ ಕೆಳಕ್ಕೆ ಬಿಟ್ಟು ತನ್ನ ಅಭಿಪ್ರಾಯವನ್ನು ಸಮರ್ಥಿಸಿದನೆಂದು ದಂತಕಥೆ.
ಪಡೂವದಲ್ಲಿದ್ದಾಗ ಗೆಲಿಲಿಯೊ ವಿಖ್ಯಾತ ಖಗೋಳವಿಜ್ಞಾನಿ ಕೆಪ್ಲರ್‍ನೊಂದಿಗೆ ಪತ್ರವ್ಯವಹಾರ ನಡೆಸುತ್ತಿದ್ದ. ಅದರ ಫಲವಾಗಿ ಈತನಿಗೆ ಕೊಪರ್ನಿಕಸ್ ಸಿದ್ಧಾಂತದಲ್ಲಿ ನಂಬಿಕೆ ಹುಟ್ಟಿತು. ಆದರೆ ಕೆಲವು ಕಾಲ ತನ್ನ ಅಭಿಪ್ರಾಯಗಳನ್ನು ಬಹಿರಂಗಪಡಿಸಲಿಲ್ಲ. ಆದರೆ 1609 ರಲ್ಲಿ ಒಂದು ಸುದ್ದಿ ಬಂದಿತು: ದೂರದಲ್ಲಿರುವ ವಸ್ತುಗಳು ಹತ್ತಿರದಲ್ಲಿ ಕಾಣಿಸುವಂತೆ ಒಂದು ಉಪಕರಣವನ್ನು ಹಾಲೆಂಡಿನಲ್ಲಿ ಯಾರೋ ಒಬ್ಬರು ತಯಾರಿಸಿದ್ದಾರೆಂಬುದೇ ಆ ಸುದ್ದಿ. ಆರು ತಿಂಗಳು ಕಳೆಯುವುದರೊಳಗೆ ಗೆಲಿಲಿಯೊ ತನ್ನದೇ ದೂರದರ್ಶಕವನ್ನು ತಯಾರಿಸಿಕೊಂಡ. ಕಾಲಕ್ರಮದಲ್ಲಿ ತನ್ನ ಉಪಕರಣವನ್ನು ಉತ್ತಮ ಪಡಿಸುತ್ತ ಮುಂದುವರಿದು ಹೆಚ್ಚುಹೆಚ್ಚು ಪ್ರಬಲವಾದ ಹಲವಾರು ದೂರದರ್ಶಕಗಳನ್ನು ತಯಾರಿಸಿದ. ಖಗೋಳೀಯ ವೀಕ್ಷಣೆಗಳಿಗೆ ಅದು ಒಳ್ಳೆಯ ಸಾಧನವಾಯಿತು. ದೂರದರ್ಶಕದ ಸಹಾಯದಿಂದ ಗೆಲಿಲಿಯೊ ಆಕಾಶಕಾಯಗಳನ್ನು ಪರೀಕ್ಷಿಸಿ ಅನೇಕಾನೇಕ ಸ್ವಾರಸ್ಯಕರ ವಿಷಯಗಳನ್ನು ಪತ್ತೆಮಾಡಿದ. ಗುರುಗ್ರಹಕ್ಕೆ ಉಪಗ್ರಹಗಳಿರುವುದನ್ನೂ ಶುಕ್ರಗ್ರಹ ಚಂದ್ರಬಿಂಬದಂತೆ ನಿಶ್ಚಿತ ಅವಧಿಯಲ್ಲಿ ವೃದ್ಧಿಕ್ಷಯಗಳಿಗೆ ಒಳಗಾಗುವುದನ್ನೂ ಚಂದ್ರನ ಮೇಲ್ಮೈಯಲ್ಲಿ ಭೂಮಿಯ ಮೇಲಿರುವಂತೆ ಪರ್ವತ ಕಂದರಗಳಿರುವುದನ್ನೂ ಇವನು ಕಂಡುಹಿಡಿದು ಪ್ರಕಟಿಸಿದ. ಬರಿಯ ಕಣ್ಣಿಗೆ ಬಿಳಿಯ ಪಟ್ಟಿಯಂತೆ ಕಾಣಿಸುವ ಆಕಾಶಗಂಗೆ (ಮಿಲ್ಕಿ ವೇ) ನಿಜಕ್ಕೂ ಒತ್ತಾಗಿ ಸೇರಿಕೊಂಡಿರುವ ನಕ್ಷತ್ರಸಮೂಹವೆಂಬುದನ್ನು ತೋರಿಸಿಕೊಟ್ಟ. ತೇಜಸ್ಸಿನಿಂದ ಕಣ್ಣುಕೋರೈಸುವ ಸೂರ್ಯ ಬಿಂಬದ ಮೇಲೆ ಕಪ್ಪು ಕಲೆಗಳಿರುವುದನ್ನೂ ಅವು ಕಾಲಕಾಲಕ್ಕೆ ತಮ್ಮ ಸ್ಥಾನಗಳನ್ನು ಬದಲಾಯಿಸುವುದನ್ನೂ ಗುರುತಿಸಿ ಸೂರ್ಯಗೋಳ ತನ್ನ ಅಕ್ಷದ ಸುತ್ತ ಆವರ್ತಿಸುತ್ತಿ ರುವುದೆಂಬುದನ್ನು ಪತ್ತೆಮಾಡಿದ. ಈ ಎಲ್ಲ ಆವಿಷ್ಕಾರಗಳೂ ಕೊಪರ್ನಿಕಸ್‍ನ ಸಿದ್ಧಾಂತವನ್ನು ಪುಷ್ಟೀಕರಿಸಿದುವು.
Galileo and the Church
ವರ್ಗ:ಖಗೋಳ ಶಾಸ್ತ್ರಜ್ಞರು ವರ್ಗ:ಭೌತವಿಜ್ಞಾನಿಗಳು ವರ್ಗ:೧೫೬೪ ಜನನ ವರ್ಗ:೧೬೨೪ ನಿಧನ
ಉದಯಶಂಕರ ಭಟ್ಟ
ಉದಯಶಂಕರ ಭಟ್ಟ - ಜನನ ೧೮೦೮. ಹಿಂದೀ ಸಾಹಿತ್ಯ ಕ್ಷೇತ್ರದಲ್ಲಿ ಅದ್ವಿತೀಯ ಸ್ಥಾನ ಗಳಿಸಿದ ಕವಿ, ನಾಟಕಕಾರ. ನಾಟಕ ಸಾಹಿತ್ಯದ ಎಲ್ಲ ಕ್ಷೇತ್ರಗಳಿಗೂ ಈತನ ಕೊಡುಗೆ ಅಪಾರ. ಉಗ್ರ ಸಂಪ್ರದಾಯವಾದಿಯಾದ ತಂದೆಯಿಂದ ಸನಾತನ ಶಿಕ್ಷಣವನ್ನೂ ಸಮಕಾಲೀನ ಧೋರಣೆಯಂತೆ ಆಧುನಿಕ ಶಿಕ್ಷಣವನ್ನೂ ಪಡೆದ. ಸ್ವಾತಂತ್ರ್ಯಾಂದೋಲನದಲ್ಲಿ ಭಾಗವಹಿಸಿದಾಗ ಭಗವತೀಚರಣ ವೊಹರಾ, ಭಗತ್ಸಿಂಗ್, ಸುಖದೇವ, ಯಶಪಾಲ ಮೊದಲಾದ ಕ್ರಾಂತಿಕಾರಿಗಳಿಂದ ಪ್ರಭಾವಿತನಾಗಿ ಕ್ರಾಂತಿಕಾರಿ ಎಂಬ ನಾಟಕವನ್ನು ರಚಿಸಿದ. ದೇಶ ಬಂಧು ಚಿತ್ತರಂಜನ ದಾಸರಿಂದ ಪ್ರಭಾವಿತನಾಗಿ ಬಾಬೂ ಚಿತ್ತರಂಜನದಾಸ್ ಎಂಬ ನಾಟಕ, ರಚಿಸಿ ಅಭಿನಯಿಸಿದ. ಈತ ಬಹುಮುಖ ಪ್ರತಿಭೆಯುಳ್ಳವ. ನಾಟಕ, ಗೀತ ನಾಟಕ, ಏಕಾಂಕನಾಟಕ ಮುಂತಾದ ನಾಟಕ ಪ್ರಕಾರಗಳಲ್ಲದೆ ಕಾವ್ಯ, ಕಾದಂಬರಿ ಮುಂತಾದ ಸಾಹಿತ್ಯದ ಇತರ ಕ್ಷೇತ್ರಗಳಲ್ಲೂ ಈತನ ಪ್ರತಿಭೆ ವ್ಯಕ್ತವಾಗಿದೆ. ಈತ ಪ್ರಕಟಿಸಿದ ೧೨ ಕಾವ್ಯ ಸಂಗ್ರಹಗಳಲ್ಲಿ ತಕ್ಷಶಿಲಾ, ಮಾನಸಿ, ಯುಗದೀಪ ಮೊದಲಾದವು ಮುಖ್ಯ. ಈತನ ಕೆಲವು ಕವನಗಳಲ್ಲಿ ನವ್ಯಕಾವ್ಯದ ಹೊಳಪನ್ನೂ ಕಾಣಬಹುದು.
ನಾಟಕ
ಉದಯಶಂಕರನ ವಿಶೇಷ ಪರಿಶ್ರಮ ನಾಟಕ ಸಾಹಿತ್ಯದಲ್ಲಿಯೇ, ನಾಟಕದ ಎಲ್ಲ ಪ್ರಕಾರಗಳಲ್ಲಿ ಈತನ ಕೃತಿಗಳಿವೆ. ವಾಸ್ತವವಾಗಿ ಹಿಂದಿಯಲ್ಲಿ ಗೀತ ನಾಟಕದ ಪರಂಪರೆ ಬೆಳೆಸಿದವ ಈತನೇ. ಅಶೋಕವನ ಬಂದಿನೀ, ಸಂತ ತುಲಸೀದಾಸ, ನಹುಷ ನಿಪಾತ ಮುಂತಾದವು ಖ್ಯಾತ ಗೀತ ನಾಟಕಗಳು. ಗೀತ ನಾಟಕದ ಪ್ರಭೇದವಾದ ಭಾವನಾಟಕದ ಪರಂಪರೆಯನ್ನಾರಂಭಿಸಿದ ಶ್ರೇಯಸ್ಸೂ ಈತನದೇ. ಮತ್ಸ್ಯಗಂಧಾ, ರಾಧಾ, ಕಾಲಿದಾಸ-ಇವು ಪ್ರಸಿದ್ಧ ಭಾವನಾಟಕಗಳು. ಪೌರಾಣಿಕ, ಐತಿಹಾಸಿಕ ಹಾಗೂ ಸಾಮಾಜಿಕ ನಾಟಕಗಳ ರಚನೆಯಲ್ಲೂ ಈತ ಸಿದ್ಧಹಸ್ತ. ಅಂಬಾ, ಸಗರ ಎಂಬ ಪೌರಾಣಿಕ, ವಿಕ್ರಮಾದಿತ್ಯ, ಮುಕ್ತಿಪಥ ಎಂಬ ಐತಿಹಾಸಿಕ ಮತ್ತು ಕಮಲಾ, ಪಾರ್ವತೀ ಮುಂತಾದ ಸಾಮಾಜಿಕ ನಾಟಕಗಳು ಪ್ರಸಿದ್ಧವಾಗಿವೆ. ಈತನ ಕೆಲವು ಕಾದಂಬರಿಗಳೂ ಜನಮನ್ನಣೆ ಗಳಿಸಿವೆ.
ಈತನ ಸಾಹಿತ್ಯದಲ್ಲಿ ಭಾರತದ ಪ್ರಾಚೀನ ವೈಭವ, ಸಂಸ್ಕೃತಿಗಳ ದರ್ಶನವಾಗುತ್ತದೆ. ಹಾಗೆಯೇ ಪ್ರಾಚೀನ, ಅರ್ವಾಚೀನ ವಿಚಾರಗಳ ದರ್ಶನವಾಗುತ್ತದೆ. ಪ್ರಾಚೀನ, ಅರ್ವಾಚೀನ ವಿಚಾರಗಳ ಸಂಘರ್ಷಗಳನ್ನೂ ಈತನ ಕೃತಿಗಳಲ್ಲಿ ಕಾಣಬಹುದು. ಒಟ್ಟಿನಲ್ಲಿ ಉದಯಶಂಕರ ಆಧುನಿಕ ಹಿಂದೀ ಸಾಹಿತ್ಯದ ಉತ್ತಮ ನಾಟಕಕಾರ, ಪ್ರತಿಭಾವಂತ ಕಾದಂಬರಿಕಾರ. (ಯು.ಎಸ್.ಜೆ.)
ಉಲ್ಲೇಖಗಳು
ವರ್ಗ:ಕವಿಗಳು
ಹೆದೆ
thumb
ಹೆದೆಯು ಬಿಲ್ಲಿನ ಬಾಗು ಪಟ್ಟಿಯ ಎರಡು ತುದಿಗಳನ್ನು ಜೋಡಿಸುತ್ತದೆ ಮತ್ತು ಬಾಣವನ್ನು ಪ್ರಕ್ಷೇಪಿಸುತ್ತದೆ. ಅಪೇಕ್ಷಣೀಯ ಗುಣಗಳಲ್ಲಿ ಹಗುರವಾದ ತೂಕ, ಸವೆತ ನಿರೋಧಕತೆ, ಮತ್ತು ಜಲ ನಿರೋಧಕತೆ ಸೇರಿವೆ. ಹೆದೆಯ ಮಧ್ಯದಲ್ಲಿ ದ್ರವ್ಯರಾಶಿಯು ಅತ್ಯಂತ ಹೆಚ್ಚಿನ ಪರಿಣಾಮ ಹೊಂದಿರುತ್ತದೆ; ಹೆದೆಯ ಮಧ್ಯದಲ್ಲಿ ಒಂದು ಗ್ರಾಮ್‍ನಷ್ಟು ಹೆಚ್ಚಿನ ದ್ರವ್ಯರಾಶಿಯು ಬಾಣದ ವೇಗವನ್ನು ತುದಿಗಳಲ್ಲಿ ಸುಮಾರು ೩.೫ ಗ್ರಾಮ್ ಹೆಚ್ಚಿನ ದ್ರವ್ಯರಾಶಿಯಷ್ಟು ಕಡಿಮೆ ಮಾಡುತ್ತದೆ.
ಹೆದೆಯ ವಸ್ತುಗಳು
ಸಾಂಪ್ರದಾಯಿಕ ವಸ್ತುಗಳಲ್ಲಿ ನಾರುಬಟ್ಟೆ, ಸೆಣಬ್ಯ್, ಇತರ ತರಕಾರಿ ನಾರುಗಳು, ಸ್ನಾಯು, ರೇಷ್ಮೆ, ಮತ್ತು ಕಚ್ಚಾ ತೊಗಲು ಸೇರಿವೆ. ತುರ್ತು ಪರಿಸ್ಥಿತಿಯಲ್ಲಿ ಬಹುತೇಕ ಯಾವುದೇ ನಾರನ್ನು ಬಳಸಬಹುದು. ಆಧುನಿಕ ಹಿಂಬಾಗು ಬಿಲ್ಲು ಅಥವಾ ಸಂಯುಕ್ತ ಬಿಲ್ಲಿನ ಮೇಲೆ ನೈಸರ್ಗಿಕ ನಾರುಗಳು ಬಹಳ ಅಸಾಮಾನ್ಯವಾಗಿರುತ್ತವೆ, ಆದರೆ ಈಗಲೂ ಪರಿಣಾಮಕಾರಿಯಾಗಿವೆ ಮತ್ತು ಈಗಲೂ ಸಾಂಪ್ರದಾಯಿಕ ಮರದ ಅಥವಾ ಸಂಯುಕ್ತ ಬಿಲ್ಲುಗಳಲ್ಲಿ ಬಳಸಲ್ಪಡುತ್ತವೆ. ತಂತಿ ಮತ್ತು ತೊಗಲಿನ ಹೆದೆಗಳು ನೀರಿನಿಂದ ತೀವ್ರವಾಗಿ ಪ್ರಭಾವಿತವಾಗಬಹುದು.
ಉಲ್ಲೇಖಗಳು
ವರ್ಗ:ಬಿಲ್ಲುವಿದ್ಯೆ
ಖಾನಾಪುರ ವಿಧಾನಸಭಾ ಕ್ಷೇತ್ರ
ಖಾನಾಪುರ ವಿಧಾನಸಭಾ ಕ್ಷೇತ್ರವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಉತ್ತರ ಕನ್ನಡ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.
ಉಲ್ಲೇಖ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಲುಸಿಂಡ ರಾಯ್
ಜೀವನಚರಿತ್ರೆ
ಲುಸಿಂಡ ರಾಯ್, ಜಮೈಕನ್ ಬರಹಗಾರ ಮತ್ತು ಕಲಾವಿದ ನಂಬಾ ರಾಯ್ ಹಾಗೂ ಇಂಗ್ಲೀಷ್ ನಟ ಯುವನ್ ರಾಯ್ಗೆ ೧೯,೧೯೫೫ರಲ್ಲಿ ಬ್ಯಾಟರ್ಸೀ(ಇಂಗ್ಲೆಂಡಿನ ಸೌತ್ ಲೊಂಡನ್ನಲ್ಲಿರುವ ಜಿಲ್ಲೆ ) ,ದಕ್ಷಿಣ ಲಂಡನ್ನಲಿ ಜನಿಸಿದರು.ನಂಬ ರಾಯ್ ಒಂದು ಬರಹಗಾರನಾಗಿದಿಂದ ತನ್ನ ಮಗಳಿಗೂ ಅದೇ ರೀತಿ ಅಭ್ಯಾಸವನ್ನು ಬಾಲ್ಯದಿಂದ ಬೆಳಸಲು ಶುರುಮಾಡಿದ ಹಾಗು ಅವನ ಮಗಳಾದ ರಾಯ್ ಕವಿದ ರಚನಗಳಲ್ಲಿ ಪ್ರೀತಿಯನ್ನು ಅಭಿವೃದ್ಧಿ ಮಾಡಲು ಪ್ರಾರಂಬಿಸಿದರು. ತಾನು ಓದುತ್ತಿದ್ದ ಶಾಲೆಯಲ್ಲಿ ಮೊದಲ ಸ್ಥಾನವನ್ನು ಪಡೆದಿದ್ದಳು. ಲುಸಿಂಡ ಬಾಲ್ಯದಿಂದಲೆ ಕವಯಿತ್ರಿಯಾಗಬೇಕೆಂದು ಬಯಸಿದಳು. ಸಾಹಿತ್ಯ ಮತ್ತು ನಾಟಕ ಕುಟುಂಬದಿಂದ ಬೆಲೆದರಿಂದ ಲುಸಿಂಡಗೆ ಕವಿತೆ ರಜನೆಯ ಮೇಲೆ ಬಹಳ ಆಸಕ್ತಿಹೊಂದಿದರು.ರಾಯ್ ಓದಿದ ಶಾಲೆಯಲ್ಲಿ ಶಿಕ್ಷಕರು, ಕವಿತೆ ರಚನೆಯ ಬಗ್ಗೆ ರಾಯ್ಗಿದ ತೀವ್ರವಾದ ಆಸಕ್ತಿಯನ್ನು ಕಂಡು ಬೆಚ್ಚುಹೊದರು. ಇಂಗ್ಲೆಂಡ್ನಲ್ಲಿ ಬೆಳೆದರಿಂದ ಮೊದಲು ಕಿಂಗ್ಸ್ ಕಾಲೇಜ್(ಕಿಂಗ್ಸ್ ಕಾಲೇಜ್ ಲಂಡನ್,ಯುನೈಟೆಡ್ ಕಿಂಗ್ಡಮ್, ಲಂಡನ್ನಲ್ಲಿರುವ ಸಾರ್ವಜನಿಕ ಸಂಶೋಧನಾ ವಿಶ್ವವಿದ್ಯಾನಿಲಯವಾಗಿದೆ ಮತ್ತು ಲಂಡನ್ನ ಫೆಡರಲ್ ಯುನಿವರ್ಸಿಟಿಯ ಸಂಸ್ಥಾಪಕ ಘಟಕ ಕಾಲೇಜುಯಾಗಿದೆ). ಲೂಸಿಂಡ ರಾಯ್ ಕಿಂಗ್ಸ್ ಯೂನಿವೆರ್ಸಿಟಿನ ಒಂದು ಮುಕ್ಯವಾದ ಅಲುಮಿನೈ ಆಗಿದ್ದಾರೆ. ಲಂಡನ್ನಿಂದ ಬ್ಯಾಚುಲರ್ ಆಫ್ ಆರ್ಟ್ಸ್ ಅನ್ನು ಇಂಗ್ಲಿಷ್ನಲ್ಲಿ ಪಡೆದರು ಮತ್ತು ಯುನೈಟೆಡ್ ಸ್ಟೇಟ್ಸ್ನಲ್ಲಿನ ಅರ್ಕಾನ್ಸಾಸ್ ( ಅರ್ಕಾನ್ಸಾಸ್ ವಿಶ್ವವಿದ್ಯಾನಿಲಯವನ್ನು 1871 ರಲ್ಲಿ ಸ್ಥಾಪಿಸಲಾಯಿತು, ಇದು ಬೆಟ್ಟದ ತೋಟದ ಸ್ಥಳದಲ್ಲಿನ ಪರ್ವತಗಳ ಕಡೆಗೆ ಗಮನಹರಿಸಿತು, ಇದು "ದಿ ಹಿಲ್" ಎಂಬ ಉಪನಾಮವನ್ನು ಹೊಂದಿತ್ತು.ವಿಶ್ವವಿದ್ಯಾಲಯದಲಿ ಸೃಜನಶೀಲ ಬರವಣಿಗೆಯಲ್ಲಿ ಅವರು ಮಾಸ್ಟರ್ ಆಫ್ ಫೈನ್ ಆರ್ಟ್ಸ್ ವನ್ನು ಗಳಿಸಿದರು. ಅವಳ ತಂದೆ ಮತ್ತು ತಾಯಿಗೆ ಸೃಜನಕ ಬರವಣಿಕೆನಲ್ಲಿ ಬಹಳ ಅಭಿಪ್ರಾಯ ಮತ್ತು ಆಸಕ್ತಿ ಇತು. ಲ್ಯೂಸಿನ್ಡಾ ರಾಯ್ ಜಗತ್ತಿನಲಿರುವ  ಆಧುನಿಕ ಖ್ಯಾತ ಕವಿತ್ರಿನಲ್ಲಿ ಒಬರು.
ಕವನ ಕಾಲ
thumb|ವರ್ಜಿನಿಯ ಟೆಕ್ ಯುನಿವರ್ಸಿಟಿ ೧೯೮೮ ರಲ್ಲಿ, ಆಕೆಯ ಮೊದಲ ಕವಿತೆಯ ಸಂಗ್ರಹವಾದ ವೈಲಿಂಗ್ ದಿ ಡೆಡ್ ಟು ಸ್ಲೀಪ್ವನ್ನು ಪ್ರಕಟಿಸಿದರು, ರಾಯ್ ಅವರ ಎರಡನೇ ಕವನ ಸಂಗ್ರಹವಾದ "ದಿ ಹಮ್ಮಿಂಗ್ ಬರ್ಡ್ಸ್" ವನ್ನು ಕವಯಿತ್ರಿ ಲ್ಯೂಸಿಲ್ಲೆ ಕ್ಲಿಫ್ಟನ್ ಅವರು ಎಂಟನೇ ಪರ್ವತ ಕವನ ಪ್ರಶಸ್ತಿ ವಿಜೇತರಾಗಿ ಆಯ್ಕೆ ಮಾಡಿದರು.ರಾಯ್ ಅವರು ಎರಡು ಕಾದಂಬರಿಗಳನ್ನು ಪ್ರಕಟಿಸಿದ್ದಾರೆ,ಲುಸಿನ್ಡಾ ರಾಯ್ ಅವರು ವರ್ಜೀನಿಯಾ ಟೆಕ್ನಲ್ಲಿ(ವರ್ಜೀನಿಯಾದ ಮೂರನೆಯ ಅತಿದೊಡ್ಡ ವಿಶ್ವವಿದ್ಯಾನಿಲಯವಾದಲ್ಲಿ ಒಂದು, ವರ್ಜಿನಿಯಾ ಟೆಕ್ ಸುಮಾರು 30,600 ವಿದ್ಯಾರ್ಥಿಗಳಿಗೆ 225 ಸ್ನಾತಕಪೂರ್ವ ಮತ್ತು ಪದವಿ ಕಾರ್ಯಕ್ರಮಗಳನ್ನು ಒದಗಿಸುತ್ತದೆ ಮತ್ತು ವರ್ಜೀನಿಯಾದ ಯಾವುದೇ ವಿಶ್ವವಿದ್ಯಾಲಯದಲ್ಲಿ $ 513 ಮಿಲಿಯನ್ ಸಂಶೋಧನಾ ಬಂಡವಾಳವನ್ನು ನಿರ್ವಹಿಸುತ್ತದೆ) ಕ್ರಿಯೇಟಿವ್ ರೈಟಿಂಗ್ನಾ ಅಲುಮ್ನಿ ಪ್ರೊಫೆಸರ್ ಆಗಿದ್ದು, ಪದವಿ ಮತ್ತು ಪದವಿಪೂರ್ವ ಕಾರ್ಯಕ್ರಮಗಳಲ್ಲಿ ಸೃಜನಾತ್ಮಕ ಬರವಣಿಗೆಯನ್ನು ಕಲಿಸುತಿದ್ದರು.೨೦೦೫ರ ಕಾಮನ್ ವೆಲ್ತ್ ಆಫ್ ವರ್ಜಿನಿಯಾದ ಅತ್ಯುತ್ತಮ ಸಿಬ್ಬಂದಿಯ ಪ್ರಶಸ್ತಿಯನ್ನು ಸ್ವೀಕರಿಸಿದರು ರಾಯ್. ಪ್ರೊಫೆಸರ್ ರಾಯ್ ೨೦೦೦ ರಲ್ಲಿ ರಿಚ್ಮಂಡ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದರು ಮತ್ತು ೨೦೦೯ರಲ್ಲಿ "ನ್ಯೂಸ್ ಮೇಕರ್ ಆಫ್ ದಿ ಇಯರ್" ಆಗಿ ವರ್ಜೀನಿಯಾ ಪ್ರೆಸ್ ಮಹಿಳಾ ಸಂಘದಿಂದ ಆಯ್ಕೆಯಾದರು. ಅವರು ವರ್ಜೀನಿಯಾ ಟೆಕ್ನ ಸೃಜನಶೀಲ ಬರಹ ಕಾರ್ಯಕ್ರಮದಲ್ಲಿ ಎಂಟು ವರ್ಷಗಳ ಕಾಲ ನಿರ್ದೇಶನ ನೀಡಿದರು ಮತ್ತು ೨೦೦೨-೨೦೦೬ರವರೆಗೆ ಆಂಗ್ಲ ಚೇರ್ ಆಗಿ ಕಾರ್ಯನಿರ್ವಹಿಸಿದರು.ಇವರು ಬರೆದಿರುವ ಕಾದಂಬರಿಗಲಿಗೆ ಹಲವಾರು ಸಾಲಗಳು ಜನರಿಂದ ಸಿಕ್ಕಿದೆ.ಇವರಿಕೆ ತಮ ಕಾದಂಬರಿಗಳನ್ನು ಬರಿಯುವಕ ತಮ ಬಾಳಿಯವನ್ನು ನನಪಾಗುದದೆ ಇದರಿಂದಲೆ ಅವರು ತಮ ಕಾದಂಬರಿಕಲ್ಲಲಿ ವಿಷಯವಾದ ನವ ರಸಗಲ್ಲನು ತುಂಬಿದಾರೆ.ತಮ ಕಾದಂಬರಿಗಳಿಕೆ ಇವರು ಜನರಿಂದ ಮತು ವಿಮರ್ಶಕರಿಂದ ಬಹಳ ಗವ್ರವಗಳನ್ನು ಪಡೆದಿದ್ದಾರೆ.
ಉದಾ:ಲೇಡಿ ಮೋಸಸ್ ಬಗ್ಗೆ "ಒಂದು ಸೊಗಸಾದ ಕಾದಂಬರಿ ... ಈ ವರ್ಷ ನೀವು ಓದುತ್ತಿರುವ ಅತ್ಯುತ್ತಮ ಪುಸ್ತಕಗಳಲ್ಲಿ ಲೇಡಿ ಮೋಸೆಸ್ ಒಂದಾಗಿರುತ್ತದೆ." - ಸ್ಯಾನ್ ಡೀಗೊ ಯೂನಿಯನ್ ಟ್ರಿಬ್ಯೂನ್ "ಲುಸಿಂಡಾ ರಾಯ್ ಅವರ ಎದ್ದುಕಾಣುವ ಕಥೆ ... ಜನಾಂಗೀಯ ಭಿನ್ನತೆಗಳನ್ನು ಮನವೊಪ್ಪಿಸುವಂತೆ ಅದು ವಿಸ್ತಾರವಾದ ಮಾನವ ಸತ್ಯಗಳನ್ನು ಪರಿಶೋಧಿಸುತ್ತದೆ." -ಸಾಮಾನ್ಯರ ಜನರು.
ಹಮ್ಮಿಂಗ್ ಬರ್ಡ್ಸ್ ಬಗ್ಗೆ
ಎಪೋಕ್ (ಸಂಪುಟ ೩೮, # ೨) ಲೂಸಿಂಡಾ ರಾಯ್ ಅವರ ಭವ್ಯವಾದ "ನೀಡ್ವರ್ಕ್" ಯನ್ನು ಕವಿತೆಯಲ್ಲಿ ಈ ವರ್ಷದ ಬಾರ್ಕ್ಸ್ಟರ್ ಹಾಥ್ವೇ ಪ್ರಶಸ್ತಿಗಾಗಿ ಕ್ಲಾರೆನ್ಸ್ ಮೇಜರ್ ಆಯ್ಕೆ ಮಾಡಿದೆ. ಈ ಹನ್ನೊಂದು ಪುಟದ ಕವಿತೆ, ಆಫ್ರಿಕನ್ ಮಹಿಳಾ ಜೀವನದ ಜೀವನದಲ್ಲಿ ಒಂದು ರೀತಿಯ ಮಂದಗೊಳಿಸಿದ ಮಹಾಕಾವ್ಯವನ್ನು ಅಮೇರಿಕಾಕ್ಕೆ ಕರೆತರುತ್ತದೆ, ಇದು ಸುಂದರವಾದ ಚಿತ್ರಗಳ ಚಿತ್ರಣದಲ್ಲಿ ರಚನೆಯಾಗಿದೆ ಮತ್ತು ಅತ್ಯಂತ ಪ್ರಮುಖವಾದದ್ದು- ಬೆಲೊಯಿಟ್ ಕವನ ಜರ್ನಲ್.
ನೋ ಟೈಮ್ ಟು ರಿಮೆನ್ ಸೈಲೆಂಟ್ ಸೈಲೆಂಟ್ ಯನ್ನು ಉಳಿಸಿಕೊಳ್ಳಲು ಯಾವುದೇ ಹಕ್ಕು ಇಲ್ಲ,ಅದೇ ರೀತಿಯ ಪರಿಸ್ಥಿತಿ ನೀಡಿದ ಅಂತ್ಯವು ಕಡಿಮೆ ಭಯಭೀತವಾಗುವುದಿಲ್ಲ ಮತ್ತು ಕಡಿಮೆ ದುರಂತವಾಗುವುದಿಲ್ಲ ಎಂದು ಆಕೆಯ ಎಚ್ಚರಿಕೆಯ ಎಚ್ಚರಿಕೆ.
ಅಮೆರಿಕದ ಸಂಸ್ಕೃತಿಯಲ್ಲಿ ಮೂಲಭೂತ ಸಮಸ್ಯೆಗಳು ಒಂದೇ ರೀತಿಯ ದುರಂತಗಳು ಮರುಕಳಿಸುವಂತೆ ಗಮನಿಸಬೇಕಾದ ಅಗತ್ಯವೆಂದು ರಾಯ್ ನೀಡಿದ ಎಚ್ಚರಿಕೆಯಿಂದ ಮಾತ್ರ ಶಾಂತ ವಿಶ್ಲೇಷಣೆ ತೋರಿಸುತ್ತದೆ.-ಕಿರ್ಕಸ್ ವಿಮರ್ಶೆಗಳು.
ಉಲ್ಲೇಖಗಳು
ವರ್ಗ:ಕವಯಿತ್ರಿ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕಿತ್ತೂರು ವಿಧಾನಸಭಾ ಕ್ಷೇತ್ರ
ಕಿತ್ತೂರು ವಿಧಾನಸಭಾ ಕ್ಷೇತ್ರವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಉತ್ತರ ಕನ್ನಡ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.
ಉಲ್ಲೇಖ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಸಂ. ಆಲೋಷಿಯಸ್ ಪ್ರಾರ್ಥನಾಲಯ
'''ಸಂ. ಆಲೋಷಿಯಸ್ ಪ್ರಾರ್ಥನಾಲಯ''', (ಕಾಪೆಲ್ಲಾ ಡಿ ಸಾನ್ ಲುಗಿ, ಸಾವೊ ಲೂಯಿಸ್ ಕಾಪೆಲ್ಲಾ) ಅಥವಾ ಸಂ.ಅಲೋಷಿಯಸ್ ಕಾಲೇಜುವು, ಒಂದು ಕ್ರೈಸ್ತ ಪ್ರಾರ್ಥನಾಲಯವಾಗಿದ್ದು ಕರ್ನಾಟಕ ರಾಜ್ಯದಲ್ಲಿರುವ  ಭಾರತ ದೇಶದ ದಕ್ಷಿಣ ನೈಋತ್ಯ ಭಾಗದಲ್ಲಿದೆ. ಪ್ರಾರ್ಥನಾಲಯವು ನಗರದ ಹೃದಯ ಭಾಗದಲ್ಲಿದ್ದು ಬಾವುಟಗುಡ್ಡ ಅಥವಾ ದ್ವೀಪಸ್ಥಂಭ ಬೆಟ್ಟ ಅಥವಾ ಲೈಟ್ ಹೌಸ್ ಬೆಟ್ಟದಲ್ಲಿದೆ.
ವಾಸ್ತುಶಿಲ್ಪ
ದೇಶದ ಮಾನ್ಯತೆಗೊಳಪಟ್ಟ ಮಂಡಳಿಯು ಇದರ ವರ್ಣರಂಜಿತ ಗೋಡೆಗಳನ್ನು ಸುರಕ್ಷಿತವಾಗಿ ಕಾಪಾಡಿಕೊಂಡು ಬಂದಿದೆ.
ವರ್ಣಲೇಪನ
ಕಾಲೇಜು ಮತ್ತು ಪ್ರಾರ್ಥನಾಲಯವನ್ನು ಸರ್ಮಪಿಸಿದ ಅಲೋಷಿಯಸ್ ಅವರ ಜೀವನ ಚರಿತ್ರೆಯನ್ನು ಮಧ್ಯಭಾಗದ ಒಳಛಾವಣಿಯಲ್ಲಿರುವ ವರ್ಣರಂಜಿತವಾದ ಚಿತ್ರಗಳು ವರ್ಣಿಸುತ್ತದೆ. ಇತರರಿಗಾಗಿ ತಮ್ಮ ಜೀವನವನ್ನು ಮುಡಿಪಾಗಿಟ್ಟ ಗೊನ್ಜಾಗ ಅವರ ಮೌಲ್ಯಗಳು ವಿದ್ಯಾರ್ಥಿಗಳಿಗೆ ಮಾದರಿಯಾಗಲೆಂದು ಕಾಲೇಜಿಗೆ ಅವರ ಹೆಸರನ್ನು ಇಡಲಾಗಿದೆ. ಯುವಕರಿಗೆ ಇರಬೇಕಾದಂತಹ ಆಸ್ತಿ, ಅಧಿಕಾರ ಮತ್ತು ಪ್ರಾಬಲ್ಯಗಳು ಗೊನ್ಜಾಗ ಅವರಿಗಿತ್ತು, ಆದರೆ ಅವರು ಅದನ್ನು ಇತರರ ಸೇವೆ ಮಾಡುವಲ್ಲಿ ಅದರಲ್ಲಿಯೂ ಅಗತ್ಯವುಳವರಿಗಾಗಿ ತ್ಯಜಿಸಿದರು. ಕಾಲೇಜಿನ ವಿದ್ಯಾರ್ಥಿಗಳಿಗೆ ಅವರ ಸೇವಾ ಮಾದರಿಯನ್ನು ಅನುಸರಿಸಲು ಉತ್ತೇಜನ ನೀಡಲಾಗುತ್ತದೆ.
ಪ್ರಾರ್ಥನಾಲಯದ ಹಿಂಭಾಗದಿಂದ ಅವರ ಆರಂಭಿಕ ಜೀವನ ಶೈಲಿಯನ್ನು ಚಿತ್ರಿಸಲಾಗಿದೆ:- ತದನಂತರದ ಅವರ ಜೀವನವನ್ನು ಬಲಿಪೀಠದ ಮೇಲ್ಭಾಗದಲ್ಲಿರುವ ಗೋಡೆಯ ಮೇಲೆ ಚಿತ್ರೀಕರಿಸಲಾಗಿದೆ. ಮಧ್ಯಭಾಗದ ಚಿತ್ರದಲ್ಲಿ ರೋಮ್ ನಗರ ಪ್ಲೇಗ್ ರೋಗಕ್ಕೆ ತುತ್ತಾಗಿರುವುದನ್ನು ಕಾಣಬಹುದು. ರೋಗಪೀಡಿತರಿಗೆ ಅಲೋಷಿಯಸ್ ತಮ್ಮ ಸಹಾಯ ಹಸ್ತ ಚಾಚಿದರು. ಅವರಿಗೆ ಅದೇ ರೋಗ ತಗುಲಿ, ತಮ್ಮ ೨೩ನೇ ವಯಸ್ಸಿನಲ್ಲಿ ಸಾವನ್ನಪ್ಪಿದರು. ವಿವಿಧ ಅಂಕಣಗಳಲ್ಲಿರುವ ಇಳಿಜಾರು ಛಾವಣಿಯಲ್ಲಿ ಧರ್ಮಪ್ರಚಾರಕರ ಚಿತ್ರಗಳನ್ನು ಹೂಮಾಲೆಯಿಂದ ಬಿಡಿಸಲಾಗಿದೆ. ಎಲ್ಲೂ ಸಹ ಎರಡು ಹೂವಿನ ಹಾರಗಳು ಒಂದೇ ಮಾದರಿಯ ಹೂಗಳನ್ನು ಹೊಂದಿಲ್ಲ. ಹೂವಿನ ಹಾರವನ್ನು ಹೊಂದಿರುವ ದೇವತೆಗಳ ಚಿತ್ರಗಳು ಜೀವಿತಾವಧಿಯನ್ನು ವಿವರಿಸುತ್ತದೆ. ಮೇಲಿನ ಛಾವಣಿಯ ಗೋಡೆಗಳು ಚರ್ಚಿನ ಎಲ್ಲಾ ಸಂತರ ಚಿತ್ರಗಳನ್ನು ಹೊಂದಿದೆ. ಕೆಳಭಾಗದ ಛಾವಣಿಯು ಯೇಸು ಸಭೆಯ ಸಂತರ ಚಿತ್ರಗಳನ್ನು ಹೊಂದಿದೆ.
ಈ ವರ್ಣರಂಜಿತ ಚಿತ್ರಗಳು
ಯೇಸು ಮಕ್ಕಳ ಗೆಳೆಯ ಎಂದು ವರ್ಣಿಸುವ ಚಿತ್ರವು ಹಿಂಭಾಗದ ಗೋಡೆಯಲ್ಲಿದೆ. ಈ ಚಿತ್ರವು ಮೊಸ್ಕೇನ್ಹಿ ಅವರ ಅದ್ಭುತ ಕಲಾಕೃತಿಗಳಲ್ಲೊಂದಾಗಿದೆ. ಮಳೆನೀರಿನಿಂದಾಗುವ ಹಾನಿಯನ್ನು ತಡೆಗಟ್ಟಲು ಶಿಲೀಂಧ್ರ ಮತ್ತು ಕ್ಯಾಲ್ಸಿಯಂ ಕಾರ್ಬೋನೇಟ್ ಹರಳುಗಳನ್ನು ಹಾಕಿ ವರ್ಣಚಿತ್ರಗಳನ್ನು ಸಂರಕ್ಷಿಸಲಾಗಿದೆ. ಕುಳಿತುಕೊಂಡ ಮಹಿಳೆಯ ಬಲಭಾಗದಲ್ಲಿ ಕೆಳಗಡೆ ಚಿತ್ರದ ಸಣ್ಣ ಭಾಗವನ್ನು ಸರಿಪಡಿಸಲು ಸಾಧ್ಯವಾಗಿಲ್ಲವಾದ್ಧರಿಂದ ಅದನ್ನು ಹಾಗೆಯೇ ಬಿಡಲಾಗಿದೆ.
ಯೇಸುಕ್ರಿಸ್ತನ ಜೀವನವನ್ನು ಬಿತ್ತರಿಸುವ ಹಲವಾರು ಚಿತ್ರಗಳನ್ನು ಇಲ್ಲಿ ಕಾಣಬಹುದು.
ಪ್ರಾರ್ಥನಾಲಯದ ವರ್ಣಚಿತ್ರಗಳು ರಚನೆ
ಪ್ರಾರ್ಥನಾಲಯದಲ್ಲಿ ಎರಡು ಬಗೆಯ ವರ್ಣಚಿತ್ರಗಳಿವೆ: ಫ್ರೆಸ್ಕೊ ಮತ್ತು ಕ್ಯಾನ್ವಾಸ್. ಫ್ರೆಸ್ಕೊ ಚಿತ್ರಗಳನ್ನು ಅರ್ಧ ಸುಣ್ಣ ಪ್ಲಾಸ್ಟರ್-ಗಳಿಂದ ಗೋಡೆಗಳ ಮೇಲೆ ಬಿಡಿಸಲಾಗಿದೆ. ಇದರಿಂದಾಗಿ ಬಣ್ಣಗಳು ಪ್ಲಾಸ್ಟರ್-ನಲ್ಲಿ ವಿಲೀನಗೊಳ್ಳುತ್ತವೆ ಮತ್ತು ಅವು ಒಣಗುತ್ತವೆ. ಫ್ರೆಸ್ಕೊ ಚಿತ್ರಗಳು ಪ್ರಾರ್ಥನಾಲಯದ ೬೦೦ ಚದರ ಮೀಟರ್ ಗೋಡೆಯನ್ನು ಆವರಿಸಿವೆ. ಎಣ್ಣೆ ಚಿತ್ರಗಳಿಗೆ ನಾರಗಸೆ ಎಣ್ಣೆಯನ್ನು ಬಳಸಿ ವರ್ಣಚಿತ್ರಗಳನ್ನು ಬಳಸಲಾಗಿದೆ. ಕ್ಯಾನ್ವಾಸ್ ಚಿತ್ರಗಳನ್ನು ಶುದ್ಧ ಲಿನಿನ್ ಹಾಗೂ ಬಲವಾದ ನೇಯ್ಗೆ ಸಾಮಾಗ್ರಿಗಳಿಂದ ಬಿಡಿಸಲಾಗಿದೆ. ಪ್ರಾರ್ಥನಾಲಯದ ಛಾವಣಿಯಲ್ಲಿರುವ (ಸುಮಾರು ೪೦೦ ಚದರ ಮೀಟರ್) ಚಿತ್ರಗಳು ಕ್ಯಾನ್ವಾಸ್ ಶೈಲಿಯಲ್ಲಿವೆ.
ವರ್ಣಚಿತ್ರಗಳ ಜೀರ್ಣೋದ್ಧಾರ
ಕಾಲ ಕಳೆದಂತೆ ವರ್ಣಚಿತ್ರಗಳು ಧೂಳು, ತೇವಾಂಶ ಹಾಗೂ ಸಂರಕ್ಷಣಾ ಸಾಮಾಗ್ರಿಗಳಿಂದಾಗಿ ಹಾಳಾಗತೊಡಗಿದವು. ಕ್ಯಾನ್ವಾಸ್-ನಲ್ಲಿನ ಹೊಲಿಗೆಗಳು ಬಿರುಕು ಬಿಟ್ಟವು. ವಿಶೇಷ ತೊಟ್ಟಿಲುಗಳ ಸಹಾಐದಿಂದ ಕ್ಯಾನ್ವಾಸ್-ಗಳನ್ನು ಕೆಳಗಡೆ ಇಳಿಸಲಾಗಿದ್ದು, ವೈಜ್ಞಾನಿಕವಾಗಿ ಕಲಾಕೃತಿಗಳ ನೈಜ ಬಣ್ಣವನ್ನು ತೋರಿಸುವಲ್ಲಿ ತೊಡಕನ್ನುಂಟು ಮಾಡಿದ ಧೂಳು, ರಾಸಾಯನಿಕ ಮತ್ತು ಗಲೀಜುಗಳನ್ನು ತೆಗೆದು ಅವುಗಳ ಸಂರಕ್ಷಣೆ ಮಾಡಲಾಯಿತು. ಬಿರುಕು ಬಿಟ್ಟ ಭಾಗಗಳಿಗೆ ಹೊಲಿಗೆಗಳನ್ನು ಹಾಕಿ ಕೀಲುಗಳನ್ನು ಬಲವರ್ಧಿತಗೊಳಿಸಲಾಯಿತು. ಹೊಲಿಗೆಗಳನ್ನು ಹಾಕಿ ಸರಿಪಡಿಸಿದ ನಂತರ ಕ್ಯಾನ್ವಾಸ್ ವರ್ಣಚಿತ್ರಗಳನ್ನು ಮತ್ತೆ ಅದೇ ಸ್ಥಳದಲ್ಲಿ ಇಡಲಾಗಿದೆ. ಡಾ| ಒ.ಪಿ. ಆಗರ್ವಾಲ್ ಅವರ ಮಾರ್ಗದರ್ಶನದಲ್ಲಿ ಇನ್ಟಾಕ್ ಸಂಸ್ಥೆಯ ತಜ್ಞರು ಸಂರಕ್ಷಣಾ ಕಾರ್ಯಗಳನನ್ಉ ೧೯೯೧ರಿಂದ ೧೯೯೪ರವರೆಗೆ ಮಾಡಿರುತ್ತಾರೆ.
ಕಲಾವಿದ
ಇಟಲಿ ದೇಶದ ಬರ್ಗಾಮೊದಲ್ಲಿರುವ ಸ್ಟೆಝಾನೊ ಎಂಬ ಹಳ್ಳಿ ಪ್ರದೇಶದಲ್ಲಿ ೧೭ ಜನವರಿ ೧೮೫೪ರಲ್ಲಿ ಅಂಟೋನಿಯೊ ಮೊಸ್ಕೇನ್ಹಿ ಜನಿಸಿದರು. ಅವರ ಕಲೆಯನ್ನು ಬಹು ಹಿಂದೆಯೇ ಗುರುತಿಸಿದ್ದರಿಂದ ಅವರನ್ನು ಬರ್ಗಾನಿಯೊದಲ್ಲಿರುವ ಅಕಾಡಮಿಯ ಕಾರಾರ ಸಂಸ್ಥೆಗೆ ಹೆಚ್ಚಿನ ತರಬೇತಿ ಪಡೆಯಲು ಕಳುಹಿಸಲಾಗಿತ್ತು. ಅವರು ತಜ್ಞ ಶಿಕ್ಷಣಕಾರರಿಂದ ತರಬೇತಿಯನ್ನು ಪಡೆದು ಚಿತ್ರಕಲೆಯಲ್ಲಿ ತಮ್ಮ ಕೌಶಲ್ಯವನ್ನು ಹೆಚ್ಚಿಸಿಕೊಂಡು ಒಬ್ಬ ವೃತ್ತಿಪರ ಚಿತ್ರಕಾರರಾಗಿ ಬೆಳೆದರು. ವ್ಯಾಟಿಕನ್ ನಗರದಲ್ಲಿರುವ ಮೇರುಕೃತಿ ಚಿತ್ರಗಳ ಅಧ್ಯಯನಕ್ಕಾಗಿ ಅವರು ರೋಮ್ ನಗರಕ್ಕೆ ತೆರಳಿದರು. ಫ್ರೆಸ್ಕೊ ಚಿತ್ರ ಬಿಡಿಸುವ ಕಲೆಯು ಅವರ ಹವ್ಯಾಸವಾಗಿ ಬೆಳೆಯಿತು. ೧೮೮೯ರಲ್ಲಿ ಅಂಟೋನಿಯೊ ಸಂಪೂರ್ಣವಾಗಿ ವೃತ್ತಿಪರತೆಯನ್ನು ಹೊಂದಿ ಧಾರ್ಮಿಕ ಕೆಲಸಗಳನ್ನು ಮಾಡಲು ಪ್ರಾರಂಭಿಸಿದರು. ಆದರೆ ಅವರ ಧಾರ್ಮಿಕ ಮುಖಂಡರು ಅವರಲ್ಲಿನ ಕಲೆಗೆ ಪ್ರೋಆತ್ಸಾಹ ನೀಡದೆ ಮಂಗಳೂರಿನ ಸಂ. ಅಲೋಷಿಯಸ್ ಕಾಲೇಜಿನ ಪ್ರಾರ್ಥನಾಲಯಕ್ಕೆ ಕಳುಹಿಸುವ ಮುನ್ನ ಇಟಲಿಯ ಅನೇಕ ಚರ್ಚುಗಳನ್ನು ಚಿತ್ರೀಕರಿಸುವಂತೆ ಆದೇಶೀಸಿದರು. ಅವರು ಪ್ರಾರ್ಥನಾಲಯದ ಚಿತ್ರಕಲೆಗಳನ್ನು ಬಿಡಿಸಲು ಎರಡು ವರ್ಷಗಳ ಕಾಲ ಕಳೆದರು.
ಉಲ್ಲೇಖಗಳು
ವರ್ಗ:Roman Catholic chapels in India ವರ್ಗ:Churches in Mangalore Diocese ವರ್ಗ:19th-century churches ವರ್ಗ:1878 establishments in India ವರ್ಗ:Churches completed in 1878 ವರ್ಗ:Buildings and structures in Mangalore ವರ್ಗ:Tourist attractions in Mangalore
ಕರ್ನಾಟಕದ ಕಲೆ ಮತ್ತು ಸಂಸ್ಕೃತಿ
[[ಚಿತ್ರ:FullPagadeYakshagana.jpg|right|thumb|311x311px| ಯಕ್ಷಗಾನ ಕಲಾವಿದ]] ಭಾರತದಲ್ಲಿ ಕರ್ನಾಟಕ ರಾಜ್ಯದ ದಕ್ಷಿಣ ಭಾಗವು ವೈಶಿಷ್ಟ್ಯವಾದ ಕಲೆ ಮತ್ತು ಸಂಸ್ಕೃತಿಯನ್ನು ಹೊಂದಿದೆ. ಕರ್ನಾಟಕದ ಸ್ಥಳೀಯ ಮೂಲದ ವೈವಿಧ್ಯಮಯ ಭಾಷಾ ಮತ್ತು ಧಾರ್ಮಿಕ ಜನಾಂಗೀಯತೆಯು ರಾಜ್ಯದ ದೀರ್ಘಕಾಲೀನ ಐತಿಹಾಸಿಕ ಸಾಂಸ್ಕೃತಿಕ ಪರಂಪರೆಯನ್ನು ಹೊಂದಿದೆ. ಕರ್ನಾಟಕವು ಕನ್ನಡಿಗರಲ್ಲದೆ  ತುಳು ವಾಸಿಗರಿಗೆ  ನೆಲೆಯಾಗಿದೆ ಮತ್ತು ಅವರು ತಮ್ಮನ್ನು ಕನ್ನಡಿಗರು ಎಂದು ಪರಿಗಣಿಸುತ್ತಾರೆ. ಟಿಬೆಟಿಯನ್ ,ಬೌದ್ಧರು, ಸಿದ್ಧಿ ಬುಡಕಟ್ಟು ಜನಾಂಗದವರು ಮತ್ತು ಕೆಲವು ಇತರ ಜನಾಂಗೀಯ ಗುಂಪುಗಳು ಕೂಡಾ ಕರ್ನಾಟಕದಲ್ಲಿ ನೆಲೆಗೊಂಡಿವೆ. ಕರ್ನಾಟಕದ ಕರಾವಳಿ ಭಾಗದಲ್ಲಿ ಸಾಂಪ್ರದಾಯಿಕ ಜಾನಪದ ಕಲೆಗಳು ರಂಗಭೂಮಿಯ ಪ್ರಮುಖ  ರೂಪವಾಗಿದೆ. ಭಾರತದಲ್ಲಿ ಕರ್ನಾಟಕದ ಸಮಕಾಲೀನ ರಂಗಭೂಮಿಯ ಸಂಸ್ಕೃತಿಯು ಗುಬ್ಬಿ ವೀರಣ್ಣ ನಾಟಕ ಕಂಪನಿಯಿಂದ ಸ್ಥಾಪಿತವಾದ ಸಂಘಟನೆಗಳಾದ ನೀನಾಸಂ, ರಂಗ ಶಂಕರ ಮತ್ತು ರಂಗಾಯಣ   ದಷ್ಟೆ ರೋಮಾಂಚಕವಾಗಿದೆ .. ವೀರಗಾಸೆ , ಕಂಸಾಳೆ ಮತ್ತು ಡೊಳ್ಳು ಕುಣಿತಾ ಜನಪ್ರಿಯ ನೃತ್ಯ ಪ್ರಕಾರಗಳಾಗಿವೆ. ಭರತನಾಟ್ಯವು ಸಹ ಕರ್ನಾಟಕದಲ್ಲಿ ವ್ಯಾಪಕ ಪ್ರೋತ್ಸಾಹವನ್ನು ಹೊಂದಿದೆ.
ಕರ್ನಾಟಕವು ಹಿಂದೂಸ್ಥಾನಿ ಮತ್ತು ಕರ್ನಾಟಕ ಗಾಯಕರು ಏಳಿಗೆ ಹೊಂದಿದ ಏಕೈಕ ಭಾರತೀಯ ರಾಜ್ಯವಾಗಿದೆ. ಉತ್ತರ ಕರ್ನಾಟಕವು ಹಿಂದೂಸ್ಥಾನಿ ಸಂಗೀತಕ್ಕೆ ಪ್ರಸಿದ್ಧವಾಗಿದೆ ಮತ್ತು ದಕ್ಷಿಣ ಕರ್ನಾಟಕವು ಕರ್ನಾಟಕ ಸಂಗೀತಕ್ಕೆ ಹೆಸರುವಾಸಿಯಾಗಿದೆ.
ಚಿತ್ರಕಲೆ
ಚಿತ್ರಕಲೆಯ ರವಿ ವರ್ಮಾ ಶಾಲೆಯ ಸಾಮಾನ್ಯ ಪ್ರಭಾವದೊಂದಿಗೆ ಬಂಗಾಳವು ಮೈಸೂರು ವರ್ಣಚಿತ್ರದ ಮೇಲೆ ಪ್ರಭಾವ ಬೀರಿತು. ಕಿಂಗ್ ಕೃಷ್ಣರಾಜ ಒಡೆಯರ್ III ಸೇರಿದಂತೆ ಪ್ರಸಿದ್ಧ ವರ್ಣಚಿತ್ರಕಾರರು ಪೋಷಿಸಿದರು ಸುಂದರಯ್ಯ, ತಂಜಾವೂರು Kondayya ಮತ್ತು Alasinrayya. ರಾಜ ಕೃಷ್ಣರಾಜ ಒಡೆಯರ್ IV ಕೆ. ವೆಂಕಟಪ್ಪ, ಕೇಶವಯ್ಯ, ವೈ. ನಾಗರಾಜು, ವೈ. ಸುಬ್ರಹ್ಮಣ್ಯ ರಾಜು, ಪವನ್ಜೆ, ಮತ್ತು ಕಾಮದೊಲಿಗಳನ್ನು ಪೋಷಿಸಿದರು. ಚಾಮರಾಜೇಂದ್ರ ಟೆಕ್ನಾಲಜಿಕಲ್ ಇನ್ಸ್ಟಿಟ್ಯೂಟ್ (ಸಿ.ಟಿ.ಐ-ಪ್ರಸ್ತುತ ಚಮರಾಜೇಂದ್ರ ಅಕಾಡೆಮಿ ಆಫ್ ವಿಷುಯಲ್ ಆರ್ಟ್ಸ್-ಸಿಎವಿಎ ಆಗಿ ಮಾರ್ಪಡಿಸಲಾಗಿದೆ), ಜಗನ್ ಮೋಹನ್ ಆರ್ಟ್ ಗ್ಯಾಲರಿ ಮತ್ತು ವೆಂಕಟಪ್ಪ ಆರ್ಟ್ ಗ್ಯಾಲರಿಯು ಈ ಉಚ್ಛ್ರಾಯದ ನೆನಪುಗಳಾಗಿವೆ. ಚಿತ್ರಕಲಾ ಪರಿಷತ್ ಎಂಬುದು ಕರ್ನಾಟಕದ ಒಂದು ಸಂಘಟನೆಯಾಗಿದ್ದು, ದೃಶ್ಯ ಕಲೆಗಳನ್ನು, ಅದರಲ್ಲೂ ವಿಶೇಷವಾಗಿ ಜಾನಪದ ಮತ್ತು ಸಾಂಪ್ರದಾಯಿಕ ಕಲೆಗಳನ್ನು ಉತ್ತೇಜಿಸಲು ಸಮರ್ಪಿಸಲಾಗಿದೆ. ವರ್ಗ:Pages with unreviewed translations
ಯವನ
ಬಾಹ್ಯ ಸಂಪರ್ಕಗಳು
ವರ್ಗ:ಗ್ರೀಸ್ ವರ್ಗ:ಇತಿಹಾಸ
ಡಿಸ್ಟಲೇಶನ
thumb|ಶುದ್ಧೀಕರಣ
ದ್ರವ ರೂಪ ಮಿಶ್ರಣದ ಘಟಕಗಳನ್ನು ಆಯ್ದು ಬಾಷ್ಪೀಕರಣ ಮತ್ತು ಘನೀಕರಣ ಬೇರ್ಪಡಿಸುವ ಪ್ರಕ್ರಿಯೆಯನ್ನು ಶುದ್ಧೀಕರಣ ಎನ್ನುತ್ತಾರೆ. ಶುದ್ಧೀಕರಣದಿಂದ ಮಿಶ್ರಣದ ಘಟಕಗಳನ್ನು ಸಂಪೂರ್ಣ ಅಥವಾ ಭಾಗಶಃ ಬೇರ್ಪಡಿಸಬಹುದು. ಇವೆರಡೂ ಮಿಶ್ರಣದ ಘಟಕಗಳ ಚಂಚಲತೆಯ ಶೋಷಣೆಗಳನ್ನು ವ್ಯತ್ಯಾಸಗೊಳಿಸುತ್ತದೆ. ಕೈಗಾರಿಕಾ ರಸಾಯನಶಾಸ್ತ್ರದಲ್ಲಿ ಶುದ್ಧೀಕರಣ ಘಟಕ ಕಾರ್ಯಾಚರಣೆಯಾಗಿದೆ. ಇದು ದೈಹಿಕ ಬದಲಾವಣೆಯೇ ಹೊರತು ರಾಸಾಯನಿಕ ಪ್ರಕ್ರಿಯೆಯಲ್ಲ.
ಇತಿಹಾಸ
ಅರಿಸ್ಟಾಟಲ್ ಈ ಪ್ರಕ್ರಿಯೆಯ ಬಗ್ಗೆ ಮೊದಲು ಬರೆದಿದ್ದು, ಆದರೆ ಇದರ ಸಾಕ್ಷಿಯನ್ನು ಅಲೆಕ್ಯಾಂಡ್ರಿಯದಲ್ಲಿ ಕೆಲಸ ಮಾಡುತ್ತಿದ್ದ ಗ್ರೀಕ್ ಆಲ್ಕೆಮಿಸ್ಟ್ಗಳು ೧ನೇ ಶತಮಾನದಲ್ಲಿ ಕೊಟ್ಟಿದ್ದರು. ಚೀನಾದಲ್ಲಿ ಶುದ್ಧೀಕರಣ ಪೂರ್ವ ಹಾನ್ ರಾಜವಂಶದ ಕಾಲದಲ್ಲಿ ಶುರುವಾಗಿತ್ತು. ಪುರಾತತ್ವ ಸಾಕ್ಷ್ಯಾಧಾರಗಳು ಜಿನ್ ಹಾಗು ದಕ್ಷಿಣ ಸಂಗ ರಾಜವಂಶದ ಕಾಲದಲ್ಲಿ ಪಾನೀಯಗಳ ತಯಾರಿಗಾಗಿ ಶುರುವಾಯಿತೆಂದು ಸೂಚಿಸುತ್ತದೆ. ೧೫೦೦ ರಲ್ಲಿ ಜರ್ಮನ್ ಆಲ್ಕೆಮಿಸ್ಟ್ ಹೈರೊನಿಮನ್ ಬ್ರಾನ್ಷ್ವೀಗ್ ಎಂಬಾತ "ಲಿಬರ್ ಡಿ ಆರ್ಟ್ ಡಿಸ್ಟಿಲಾಂಡಿ" ಎಂಬ ಪುಸ್ತಕವನ್ನು ಕೇವಲ ಶುದ್ಧೀಕರಣಕ್ಕೆ ಮೀಸಲಾಗಿ ಪ್ರಕಟಿಸಿದ. ೧೬೫೧ ರಲ್ಲಿ ಜಾನ್ ಫ್ರಂಚ್ "ದಿ ಆರ್ಟ್ ಆಫ್ ಡಿಸ್ಟಿಲೇಷನ್" ಎಂಬ ಇಂಗ್ಲೀಷ್ ಸಂಗ್ರಹವನ್ನು ಪ್ರಕಟಿಸಿದ. ರಸಾಯನಶಾಸ್ತ್ರದ ವಿಜ್ಞಾನದಿಂದ ವಿಕಸನಗೊಂಡ ರಸವಿದ್ಯೆಯಿಂದ ರಿಟಾರ್ಟ್ ಎಂಬ ಹಡಗುಗಳನ್ನು ಶುದ್ಧೀಕರಣಕ್ಕೆ ಬಳಸುತ್ತಿದ್ದರು. ಅಲೆಮ್ಬಿಕ್ ಮತ್ತು ರಿಟಾರ್ಟ್‌‍ಗಳು ಎಂಬುದು ಕೆಳಕ್ಕೆ ಕೋನೀಯವಾಗಿ ಸಾಂದ್ರಿಕರಿಸಿ ಹನಿ ಸಂಗ್ರಹವಾಗುವಂತೆ ಮಾಡುತ್ತದೆ. ನಂತರ, ತಾಮ್ರದ ಉಪಕರಣಗಳನ್ನು ಆವಿಷ್ಕರಿಸಿದರು. ಪ್ರಾಚೀನ ರೂಪದ ಶುದ್ಧೀಕರಣವನ್ನು ಬ್ಯಾಚ್ ಪ್ರಕ್ರಿಯೆ ಬಳಸಿ ಆವಿಯಾಗುವಿಕೆ ಮತ್ತು ಘನೀಕರಣ ಆವಿಯಾಗುವಿಕೆ ಮತ್ತು ಘನೀಕರಣ ಪ್ರಕ್ರಿಯೆಗಳನ್ನು ಬಳಸಿ ಪ್ರಾಚೀನ ಕಾಲದಲ್ಲಿ ಶುದ್ಧೀಕರಣವನ್ನು ನಿರ್ವಹಿಸುತ್ತಿದ್ದರು. ರು.
ಆದರ್ಶೀಕರಿಸಿದ ಶುದ್ಧೀಕರಣದ ಮಾದರಿ
ದ್ರವದ ಕುದಿಯುವ ಬಿಂದು ಎಂದರೆ ದ್ರವದ ಆವಿಯ ಒತ್ತಡ ದ್ರವದ ಸುತ್ತಮುತ್ತಲಿನ ಒತ್ತಡಕ್ಕೆ ಸಮನಾಗುವ ತಾಪಮಾನ. ನಿರ್ದಿಶ್ಟ ಸಂದರ್ಭದಲ್ಲಿ ದ್ರವದ ಆವಿಯ ಒತ್ತಡ ವಾತಾವರಣದ ಒತ್ತಡಕ್ಕೆ ಸಮನಾಗುವ ತಾಪಮಾನವನ್ನು ಸಾಮಾನ್ಯ ಕುದಿಯುವ ಬಿಂದು ಎಂದು ಕರೆಯುತ್ತಾರೆ. ಸಾಮನ್ಯವಾಗಿ, ಕೊಟ್ಟಿರುವ ದ್ರವದ ಮಿಶ್ರಣವನ್ನು ಕಾಯಿಸಿದಾಗ ದ್ರವದ ಘಟಕಗಳು ತನ್ನ ದ್ರವದ ಆವಿಯ ಒತ್ತಡಕ್ಕೆ ಅನುಗುಣವಾದ ಕುದಿಯುವ ಬಿಂದುವಿಗೆ ಕುದಿಯುತ್ತದೆ ಎಂಬುದು ತಪ್ಪು ಊಹೆಯಾಗಿದೆ. ಆದರ್ಶೀಕರಿಸಿದ ಶುದ್ಧೀಕರಣ ಮಾದರಿಯಲ್ಲೂ ಸಹ ಇದು ಸಂಭವಿಸುವುದಿಲ್ಲ. ಆದರ್ಶೀಕರಿಸಿದ ಮಾದರಿಯನ್ನು ರೌಲ್ಟ್ ಹಾಗು ದಾಲ್ಟನ್ ನಿಯಮಗಳು ಆವಿ-ದ್ರವ ಸಮತೋಲನಗಳನ್ನು ಸಾಧಿಸಿರುವುದೆಂದು ಊಹಿಸಿ ಆಡಳಿಸುತ್ತದೆ. ರೌಲ್ಟ್ ನಿಯಮ "ದ್ರವದ ಆವಿ ಒತ್ತಡ ೧. ಪ್ರತಿ ರಾಸಯನಿಕ ಘಟಕದ ಆವಿ ಒತ್ತಡ ಹಾಗು ೨. ದ್ರವಣದಲ್ಲಿ ಪ್ರತಿ ಘಟಕದ ಮೋಲ್ ಭಾಗದ ಮೇಲೆ ಅಧೀನವಾಗಿರುತ್ತದೆ" ಎಂದು ಹೇಳುತ್ತದೆ. ಈ ನಿಯಮವನ್ನು ಆದರ್ಶೀಯ ದ್ರವಣ ಅಥವ ವಿವಿದ ಘಟಕಗಳನ್ನು ಹೊಂದಿರುವ ಹಾಗೂ ಘಟಕದ ಅಣ್ವಿಕ ಹೊಂದಾಣಿಕೆಯು ಆದರ್ಶೀಯ ದ್ರವನದ ಆಣ್ವಿಕ ಹೊಂದಾಣಿಕೆಯಂತಿರುವ ದ್ರವಣಗಳು ಪಾಲಿಸುತ್ತದೆ. ದಾಲ್ಟನ್ ನಿಯಮವು " ದ್ರವಣ ಮಿಶ್ರಣದ ಒಟ್ಟು ಒತ್ತಡ, ದ್ರವಣದ ಘಟಕಗಳ ಭಾಗಾಶಃ ಒತ್ತಡಗಳ ಮೊತ್ತ ಒತ್ತಡ" ಎಂದು ಹೇಳುತ್ತದೆ. ಬಹು ಘಟಕದ ದ್ರವಣವನ್ನು ಕಾಯಿಸಿದಾಗ, ಪ್ರತಿ ಘಟಕದ ಆವಿ ಒತ್ತಡ ಹೆಚ್ಚುತ್ತದೆ. ಮತ್ತು ಒಟ್ಟು ಒತ್ತಡವನ್ನು ಹೆಚ್ಚಿಸತ್ತದೆ. ಈ ಒಟ್ಟು ಒತ್ತಡ ಸುತ್ತಮುತ್ತಲಿನ ಒತ್ತಡಾಕ್ಕೆ ಸಮನಾದಾಗ, ದ್ರವಣ ಕುದಿಯಲು ಪ್ರಾರಂಭಿಸುತ್ತದೆ ಮತ್ತು ದ್ರವಣ ಆವಿಯಾಗಲು ಮೊದಲಾಗುತ್ತದೆ. ದ್ರವಣದ ಮಿಶ್ರಣ, ಕೊಟ್ಟಿರುವ ಒತ್ತಡದಕ್ಕೆ ಅನುಗುಣವಾಗಿ ಕುದಿಯುವ ಬಿಂದುವನ್ನು ಹೊಂದಿರುತ್ತದೆ, ಈ ಬಿಂದುವಿನಲ್ಲಿ, ದ್ರವಣದ ಘಟಕಗಳು ಪರಸ್ಪರ ಕರಗುತ್ತವೆ. ಆದ್ದರಿಂದ ಸ್ಥಿರ ಸಂಯೋಜನೆಯುಳ್ಳ ಮಿಶ್ರಣವು ಅನೇಕ ಕುದಿಯುವ ಬಿಂದುವನ್ನು ಹೊಂದಿರುವುದಿಲ್ಲ. ಆದರ್ಶೀಕರಿಸಿದ ಮಾದರಿಯು ರಾಸಾಯನಿಕವಾಗಿ ಸದೃಶವಾಗಿರುವ ದ್ರವಣಗಳಲ್ಲಿ(ಉದಾಹರಣೆಗೆ ಟ್ಯಾಲ್ಯುಯಿನ್ ಮತ್ತು ಬೆಂಜೀನ್) ನಿಖರವಾಗಿದೆ. ಇತರೆ ಸಂಧರ್ಭಗಳಲ್ಲಿ, ತೀವ್ರ ವಿಚಲನೆಯನ್ನು ಹೊಂದಿರುವ ಮಿಶ್ರಣಗಳು ಕಂಡುಬಂದಿದೆ, ಅತ್ಯಂತ ಪ್ರತ್ಯೇಕವಾಗಿ ಎಥನಾಲ್ ಮತ್ತು ನೀರಿನ ಮಿಶ್ರಣ. ಈ ಮಿಶ್ರಣವನ್ನು ಕುದಿಸಿದಾಗ, ಅದು ಸ್ಥಿರ ಕುದಿಮಿಶ್ರಣವಾಗುತ್ತದೆ. ಯಾವುದರ ಕುದಿಯುವ ಬಿಂದು ಪ್ರತ್ಯೇಕ ಮಿಶ್ರಣದ ಕುದಿಯುವ ಬಿಂದುವಿಗಿಂತ ಹೆಚ್ಚು ಅಥವ ಕಡಿಮೆಯಿರುತ್ತದೆ. ವಾಸ್ತವವಾಗಿ ಎಲ್ಲಾ ದ್ರವಣಗಳು, ಕಾಯಿಸಿದಾಗ ಸ್ಥಿರ ಕುದಿಮಿಶ್ರಣ ಚರ್ಯೆಯನ್ನು ತೋರಿಸುತ್ತದೆ. ಮಿಶರಣದ ಘಟಕಗಳನ್ನು ಶುದ್ಧೀಕರಣದಿಂದ ಸಂಪೂರ್ಣವಾಗಿ ಶುದ್ದಿಮಾಡಲು ಸಾಧ್ಯವಿಲ್ಲ ಏಕೆಂದರೆ, ಇದಕ್ಕಗಿ ಘಟಕಗಳು ಶೂನ್ಯ ಆವಿ ಒತ್ತಡವನ್ನು ಹೊಂದಿರಬೇಕು. ಅತ್ಯಂತ ಶುದ್ಧವಾದ ಉತ್ಪನ್ನವನ್ನು ನಾವು ಪಡೆಯಬೇಕಾದರೆ, ನಾವು ಇತರೆ ರಾಸಾಯನಿಕ ಪ್ರತ್ಯೇಕತೆಯನ್ನು ಪಾಲಿಸಬೇಕು.
ಶುದ್ಧೀಕರಣದ ಅನ್ವಯಿಸುವಿಕೆ
ಶುದ್ಧೀಕರಣದ ಅನ್ವಯಿಸುವಿಕೆಯನ್ನು ಸ್ಥೂಲವಾಗಿ ನಾಲ್ಕು ಭಾಗಗಳಿಗೆ ಮಾಡಬಹುದು.೧.ಪ್ರಯೋಗಾಲಯದ ಶುದ್ಧೀಕರಣ,೨.ಕೈಗಾರಿಕಾ ಶುದ್ಧೀಕರಣ,೩.ಗಿಡಮೂಲಿಕೆಗಳ ಬಟ್ಟೀ ಇಳಿಸುವಿಕೆ ಮತ್ತು ೪.ಆಹಾರ ಸಂಸ್ಕರಣೆ. ಮೊದಲ ಎರಡು, ನಂತರದ ಎರಡ ಭಿನ್ನವಾಗಿದೆ. ನಂತರದ ಎರಡು ರೀತಿಯ ಶುದ್ಧೀಕರಣವನ್ನು ಆಹಾರ ಮತ್ತು ಗಿಡಮೂಲಿಕೆಗಳ ಸಂಸ್ಕರಣೆಗೆ ಬಳಸುತ್ತಾರೆ.ಪ್ರಯೋಗಾಲಯದ ಶುದ್ಧೀಕರಣ ಮತ್ತು ಕೈಗಾರಿಕಾ ಶುದ್ಧೀಕರಣದ ಮುಖ್ಯ ವ್ಯತ್ಯಾಸವೇನೆಂದರೆ, ಪ್ರಯೋಗಾಲಯದ ಶುದ್ಧೀಕರಣವನ್ನು ಭಾಗಗಳಲ್ಲಿ ನಿರ್ವಹಿಸುತ್ತಾರೆ ಮತ್ತು ಕೈಗಾರಿಕಾ ಶುದ್ಧೀಕರಣವನ್ನು ನಿರಂತರವಾಗಿ ನೀರ್ವಹಿಸುತ್ತರೆ. [[ಚಿತ್ರ:Distillation setup.JPG|thumb|ಪ್ರಯೋಗಾಲಯದ ಶುದ್ದೀಕರಣ
ಪ್ರಯೋಗಾಲಯದ ಶುದ್ಧೀಕರಣ
ಪ್ರಯೋಗಾಲಯದ ಶುದ್ಧೀಕರಣವನ್ನು ಪ್ರತ್ಯೇಕ ಭಾಗಗಳಲ್ಲಿ ನಿರ್ವಹಿಸುತ್ತರೆ. ಇದಕ್ಕೆ ಬೇಕಾಗುವ ಸಾಧನಗಳು, ರಿಟಾರ್ಟ್(ಇದರಲ್ಲಿ ಮೂಲ ವಸ್ತುವನ್ನು ಕಾಯೊಸುತ್ತರೆ),ಕಂಡೆನ್ಸರ್(ಇದು ಕಾದ ಆವಿಯನ್ನು ಸಂಗ್ರಹಿಸಿ, ಅದನ್ನು ತಂಪಾಗಿಸಿ, ಆವಿಯನ್ನು ಮತ್ತೆ ದ್ರವವನ್ನಾಗಿ ಮಾಡುತ್ತದೆ),ರಿಸೀವರ್(ಇದು ಶುದ್ಧೀಕರಿಸಿದ ದ್ರವವನ್ನು ಸಂಗ್ರಹಿಸುತ್ತದೆ). ಏಕಘಟಕದ ಶುದ್ಧೀಕರಣದಲ್ಲಿ ಆವಿಯನ್ನು ನೇರವಾಗಿ ಕಂಡೆನ್ಸರ್ನಲ್ಲಿ ಪ್ರವಹಿಸುವಂತೆ ಮಾಡುತ್ತಾರೆ. ಪರಿಣಾಮವಾಗಿ, ಶುದ್ಧೀಕರಿಸಿದ ದ್ರವವು ಸಂಪೂರ್ಣವಾಗಿ ಶುದ್ಧಿಯಾಗಿರುವುದಿಲ್ಲ. ಆದರೆ, ಅದರ ಸಂಯೋಜನೆ, ಕೊಟ್ಟಿರುವ ತಾಪಮಾನ ಮತ್ತು ಒತ್ತಡದ ಸಂಯೋಜನಿದೆ ಹೊಂದಿಕೆಯಾಗುತ್ತದೆ. ಈ ಸಂಯೋಜನೆಯು ರೌಲ್ಟ್ಸ್ ನಿಯಮವನ್ನು ಪಾಲಿಸುತ್ತದೆ. ಆದ್ದರಿಂದ, ಈ ಪ್ರಕ್ರಿಯೆಯನ್ನು ಮಿಶ್ರಣದ ದ್ರವಗಳ ಕುದಿಯುವ ಬಿಂದು ಹೆಚ್ಚು ಭಿನ್ನವಾಗಿದ್ದರೆ ಅಥವ ಅವಶೀಲವಲ್ಲದ ಮಿಶ್ರಣವನ್ನು ಬೇರ್ಪಡಿಸಲು ಬಳಸುತ್ತಾರೆ. thumb|ಕೈಗಾರಿಕಾ ಶುದ್ದೀಕರಣ
ಕೈಗಾರಿಕಾ ಶುದ್ಧೀಕರಣ
ಕೈಗಾರಿಕಾ ಶುದ್ಧೀಕರಣ ಸಾಮಾನ್ಯವಾಗಿ ಸುಮಾರು ೬೫ ಸೆಂಟಿಮೀಟರ್ಗಳಷ್ಟು ೧೬ ಮೀಟರ್ ಮತ್ತು ಎತ್ತರಕ್ಕೆ ಸುಮಾರು ೬ ಮೀಟರ್ ೯೦ ಮೀಟರ್ ಅಥವಾ ಹೆಚ್ಚು ಹಿಡಿದು ವರೆಗಿನ ವ್ಯಾಸದೊಂದಿಗಿನ ಶುದ್ಧೀಕರಣ ಗೋಪುರಗಳು ಅಥವಾ ಶುದ್ಧೀಕರಣ ಕಾಲಮ್ಗಳನ್ನು ಎಂಬ ದೊಡ್ಡ, ಲಂಬ ಸಿಲಿಂಡರಾಕಾರದ ಅಂಕಣಗಳಲ್ಲಿ ನಡೆಸಲಾಗುತ್ತದೆ.ವೈವಿಧ್ಯಮಯ ಸಂಯೋಜನೆಯುಳ್ಳ ದ್ರವವನ್ನು ಈ ಸಿಲಿಂಡರ್ ಗಳಲ್ಲಿ ಹಾಕಿ, ತನ್ನ ಅನುಗುಣವಾದ ಕುದಿಯುವ ಬಿಂದುವಿಗೆ, ಕುದಿಯುವ ದ್ರವವನ್ನು ಕಾಲಮ್ಗಳ ಮೇಲ್ಗಡೆ ಸಂಗ್ರಹಿಸಲಾಗುತ್ತದೆ. ಹಗುರವಾದ ಉತ್ಪನ್ನಗಳು ಮೇಲಿನಿಂದ ನಿರ್ಗಮಿಸಿದರೆ, ಭಾರವಾದ ಉತ್ಪನ್ನಗಳು ಕೆಳಗಿನಿಂದ ನಿರ್ಗಮಿಸುತ್ತದೆ.
ಆಹಾರ ಸಂಸ್ಕರಣೆಯ ಶುದ್ಧೀಕರಣ
ಕಾರ್ಬೋಹೈಡ್ರೇಟ್ ಹೊಂದಿರುವ ಸಸ್ಯ ವಸ್ತುಗಳನ್ನು ಹುದುಗುವಿಕೆಗೆ ಒಳಪಡಿಸಿದಾಗ,ಪ್ರಕ್ರಿಯೆಯಲ್ಲಿ ಎಥನಾಲ್ ನ ಸಾರಹೀನ ದ್ರಾವಣವು ಉತ್ಪಾದಿಸುತ್ತದೆ.ವ್ಹಿಸ್ಕಿ ಮತ್ತು ರಮ್ ಎಂಬ ಸ್ಪಿರಿಟ್ಸ್ ಎಥೆನಾಲ್ ಈ ದುರ್ಬಲ ದ್ರವಣದ ಶುದ್ಧೀಕರಿಸಿದ ತಯಾರಿಸಲಾಗುತ್ತದೆ.ನೀರು, ಎಸ್ಟರ್, ಮತ್ತು ಇತರ ಆಲ್ಕೋಹಾಲ್ಗಳು ಸೇರಿದಂತೆ ಎಥನಾಲ್ಗಳಿಗಿಂತ ಇತರ ಘಟಕಗಳನ್ನು, ಪಾನೀಯ ಪರಿಮಳಕ್ಕಾಗಿ ಸಂಗ್ರಹಿಸಲಾಗುತ್ತದೆ.
ಉಲ್ಲೆಖನಗಳು
ವರ್ಗ:ಪ್ರಯೋಗಾಲಯ ತಂತ್ರಗಳು
ಜೋಹರ
ಜೋಹರ ಯುದ್ಧಧ ಅವಧಿಯಲ್ಲಿ ನಿಶ್ಚಿತ ಪರಾಜಯವನ್ನು ಎದುರಿಸುತ್ತಿರುವಾಗ, ಯಾರಾದರೂ ವಿದೇಶಿ ಆಕ್ರಮಣಕಾರರಿಂದ ಸೆರೆಯಾಗುವಿಕೆ, ಗುಲಾಮಗಿರಿ ಮತ್ತು ಬಲಾತ್ಕಾರವನ್ನು ತಪ್ಪಿಸಲು, ಭಾರತೀಯ ಉಪಖಂಡದ ಕೆಲವು ಭಾಗಗಳಲ್ಲಿ ಮಹಿಳೆಯರ ಸಾಮೂಹಿಕ ಆತ್ಮಾಹುತಿಯ ಹಿಂದೂ ಪದ್ಧತಿಯಾಗಿತ್ತು. ಜೋಹರದ ಕೆಲವು ವರದಿಗಳು ಮಹಿಳೆಯರು ತಮ್ಮ ಮಕ್ಕಳೊಂದಿಗೆ ಆತ್ಮಾಹುತಿಯಾಗುತ್ತಿದ್ದ ಬಗ್ಗೆ ಹೇಳುತ್ತವೆ. ಐತಿಹಾಸಿಕವಾಗಿ ಈ ಆಚರಣೆಯನ್ನು ಭಾರತದ ವಾಯವ್ಯ ಪ್ರದೇಶಗಳಲ್ಲಿ ಕಾಣಲಾಗಿತ್ತು, ಮತ್ತು ದಾಖಲಿತ ಇತಿಹಾಸದ ಅತ್ಯಂತ ಪ್ರಸಿದ್ಧ ಜೋಹರಗಳು ರಾಜಸ್ಥಾನದಲ್ಲಿನ ಹಿಂದೂ ರಜಪೂತ ರಾಜ್ಯಗಳು ಮತ್ತು ಮುಸ್ಲಿಮ್ ಸೇನೆಗಳ ನಡುವಿನ ಯುದ್ಧಗಳ ಅವಧಿಯಲ್ಲಿ ಸಂಭವಿಸಿದವು. ಜೋಹರವು ಸತಿ ಪದ್ಧತಿಗೆ ಸಂಬಂಧಿಸಿದೆ, ಮತ್ತು ಕೆಲವೊಮ್ಮೆ ಇದನ್ನು ವಿದ್ವತ್ಪೂರ್ಣ ಸಾಹಿತ್ಯದಲ್ಲಿ ಜೋಹರ ಸತಿ ಎಂದು ನಿರ್ದೇಶಿಸಲಾಗುತ್ತದೆ.
ಜೋಹರ ಪದ್ಧತಿಯನ್ನು ಕೇವಲ ಹಿಂದೂ-ಮುಸ್ಲಿಮ್ ಯುದ್ಧಗಳ ಅವಧಿಯಲ್ಲಿ ಆಚರಿಸಲಾಗುತ್ತಿತ್ತು, ಆದರೆ ರಜಪೂತರ ನಡುವಿನ ಪರಸ್ಪರ ವಿನಾಶಕ ಹಿಂದೂ-ಹಿಂದೂ ಯುದ್ಧಗಳ ಅವಧಿಯಲ್ಲಲ್ಲ ಎಂದು ಕೌಶಿಕ್ ರಾಯ್ ಹೇಳಿದರು.
ಉಲ್ಲೇಖಗಳು
ವರ್ಗ:ಮಹಿಳೆಯರ ಆತ್ಮಹತ್ಯೆಗಳು
ತುಕಡಿ
thumb
ಸ್ವತಂತ್ರ ಕಾರ್ಯಾಚರಣೆ
ತುಕಡಿಯು "ಸೀಮಿತ ಸ್ವತಂತ್ರ ಕಾರ್ಯಾಚರಣೆ" ಕೈಗೊಳ್ಳಲು ಸಮರ್ಥವಾಗಿರುವ ಅತ್ಯಂತ ಚಿಕ್ಕ ಸೇನಾ ಘಟಕವಾಗಿದೆ, ಇದರರ್ಥ ಇದು ಒಬ್ಬ ಕಾರ್ಯನಿರ್ವಾಹಕ, ಬೆಂಬಲ ಹಾಗೂ ಸೇವಾ ಘಟಕ (ಉದಾ. ಮುಖ್ಯಶಾಖೆ ಮತ್ತು ಮುಖ್ಯ ಶಾಖಾ ದಳ) ಜೊತೆಗಿರುವ ಸಿಬ್ಬಂದಿಯನ್ನು (ಅಂದರೆ ಎಸ್-೧, ಎಸ್-೨, ಇತ್ಯಾದಿ) ಒಳಗೊಂಡಿರುತ್ತದೆ. ತುಕಡಿಯು ಕೆಲವು ದಿನಗಳಿಗಿಂತ ಹೆಚ್ಚು ಕಾಲ ಕಾರ್ಯಾಚರಣೆಯನ್ನು ಬಿಡದೆ ನಡೆಸಲು ಸಾಧ್ಯವಾಗಲು, ಅದರ ಬಳಿ ಮರುಪೂರೈಕೆಯ ಮೂಲವಿರಬೇಕಾಗುತ್ತದೆ.
ಸ್ಟಾನ್ ಲೀ
=ಆರಂಭಿಕ ಜೀವನ=
ಹದಿನೈದು ವರ್ಷಗಳಲ್ಲಿ, ನ್ಯೂಯಾರ್ಕ್‌ನ ಹೆರಾಲ್ಡ್ ಟ್ರಿಬ್ಯೂನ್ ಪ್ರಾಯೋಜಿಸಿದ ಒಂದು ಪ್ರೌಢ ಶಾಲಾ ಪ್ರಬಂಧ ಸ್ಪರ್ಧೆಯಲ್ಲಿ ಲೀ ವೀಕ್ ಕಾಂಟೆಸ್ಟ್‌ನ ಬಿಗ್ಗೆಸ್ಟ್ ನ್ಯೂಸ್ ಎಂದು ಕರೆಯುತ್ತಾರೆ. ಲೀ ಮೂರು ವಾರಗಳವರೆಗೆ ಪ್ರಶಸ್ತಿಯನ್ನು ಗೆದ್ದಿದ್ದಾರೆ ಎಂದು ಹೇಳಿದ್ದಾರೆ.ಇವರು ವೃತ್ತಪತ್ರಿಕೆಗಳನ್ನು ಬರೆಯಲು ಮತ್ತು ಬೇರೊಬ್ಬರನ್ನು ಗೆಲ್ಲಲು, ಅವಕಾಶ ನೀಡಲು ಕೇಳಿಕೊಳ್ಳುತ್ತಾರೆ. ಅವರು ವೃತ್ತಿಪರವಾಗಿ ಬರೆಯುವ ಬಗ್ಗೆ ಗಮನಹರಿಸಬೇಕೆಂದು ಕಾಗದವು ಸಲಹೆ ನೀಡಿತು.
=ವೃತ್ತಿಜೀವನ=
ಆರಂಭಿಕ ವೃತ್ತಿಜೀವನ
ಅವರ ಚಿಕ್ಕಪ್ಪ ರಾಬಿ ಸೊಲೊಮನ್‌ನ ಸಹಾಯದಿಂದ ಲೀ ೧೮೩೯ ರಲ್ಲಿ ಹೊಸ ಟೈಮ್ಲಿ ಕಾಮಿಕ್ಸ್ ವಿಭಾಗದಲ್ಲಿ ಪಲ್ಪ್ ನಿಯತಕಾಲಿಕೆ ಮತ್ತು ಕಾಮಿಕ್-ಪುಸ್ತಕ ಪ್ರಕಾಶಕ ಮಾರ್ಟಿನ್ ಗುಡ್ಮ್ಯಾನ್‌ನ ಕಂಪೆನಿಯ ಸಹಾಯಕಯಾಗಿದ್ದರು. ೧೯೬೦ ರ ದಶಕದಲ್ಲಿ, ಮಾರ್ವೆಲ್ ಕಾಮಿಕ್ಸ್‌ನಲ್ಲಿ ವಿಕಸನಗೊಳ್ಳಲಿದೆ. ಗುಡ್ಮ್ಯಾನ್ ಅವರ ಹೆಂಡತಿಯಾಗಿದ್ದ, ಲೀಯವರ ಸೋದರಸಂಬಂಧಿ, ಜೀನ್ ಔಪಚಾರಿಕವಾಗಿ ಸಂಪಾದಕ ಜೋ ಸೈಮನ್ರಿಂದ ನೇಮಕಗೊಂಡರು. ಅವರು ನಿಜವಾದ ಕಾಮಿಕ್ಸ್‌ಗೆ ಬೆಂಬಲಿಸಿ, ವೈಶಿಷ್ಟ್ಯವನ್ನು ಬರೆಯುವ ಮೂಲಕ ಪದವಿ ಪಡೆದರು. ಸೈಮನ್ ಮತ್ತು ಅವರ ಸೃಜನಶೀಲ ಪಾಲುದಾರ ಜ್ಯಾಕ್ ಕಿರ್ಬಿ ೧೯೪೧ ರಲ್ಲಿ ತಡವಾಗಿ ಹೊರಬಂದಾಗ, ೩೦ ವರ್ಷದ ಪ್ರಕಾಶಕ ಮಧ್ಯಂತರ ಸಂಪಾದಕನಾಗಿ ಕೇವಲ ೧೯ ವರ್ಷದೊಳಗಿನ ಲೀ ಅನ್ನು ಸ್ಥಾಪಿಸಿದನು. ಕಾಮಿಕ್ ಪುಸ್ತಕದ ವಿಭಾಗದ ಸಂಪಾದಕ ಮತ್ತು ಮುಖ್ಯಸ್ಥನಾಗಿ ಉಳಿಯಲು ಕಾರಣವಾದ ವ್ಯವಹಾರಕ್ಕಾಗಿ ಒಂದು ಜಾಣ್ಮೆ ಮತ್ತು ೧೯೭೨ ರವರೆಗೆ, ಅವರು ಪ್ರಕಾಶಕರಂತೆ ಗುಡ್ಮ್ಯಾನ್ ಅನ್ನು ಯಶಸ್ವಿಯಾಗಿ ಪಡೆದುಕೊಳ್ಳುವವರೆಗೂ ಕಲಾ ನಿರ್ದೇಶಕರಾಗಿದ್ದರು.
ಮಾರ್ವೆಲ್ ಕ್ರಾಂತಿ
೧೯೫೦ ರ ದಶಕದ ಅಂತ್ಯದಲ್ಲಿ ಡಿಸಿ ಕಾಮಿಕ್ಸ್ ಸಂಪಾದಕ ಜೂಲಿಯಸ್ ಶ್ವಾರ್ಟ್ಜ್ ಸೂಪರ್‌ಹೀರೊ ಮೂಲಮಾದರಿಯನ್ನು ಪುನರುಜ್ಜೀವನಗೊಳಿಸಿದನು ಮತ್ತು ಫ್ಲ್ಯಾಶ್‌ನ ನವೀಕರಿಸಿದ ಆವೃತ್ತಿಯೊಂದಿಗೆ ಮತ್ತು ನಂತರದಲ್ಲಿ ಸೂಪರ್-ತಂಡದ ಜಸ್ಟೀಸ್ ಲೀಗ್ ಆಫ್ ಅಮೆರಿಕಾ ಜೊತೆ ಮಹತ್ವದ ಯಶಸ್ಸನ್ನು ಕಂಡಿತು. ಪ್ರತಿಕ್ರಿಯೆಯಾಗಿ, ಪ್ರಕಾಶಕ ಮಾರ್ಟಿನ್ ಗುಡ್ಮ್ಯಾನ್ ಹೊಸ ಸೂಪರ್ಹೀರೊ ತಂಡದೊಂದಿಗೆ ಬರಲು ನಿಯೋಜಿಸಿದ. ಲೀಯವರ ಹೆಂಡತಿ ಅವರು ವೃತ್ತಿಜೀವನವನ್ನು ಬದಲಿಸುವ ಬಗ್ಗೆ ಯೋಜಿಸುತ್ತಿದ್ದ ಕಾರಣ ಕಳೆದುಕೊಳ್ಳುವ ಏನೂ ಇಲ್ಲದಿರುವುದರಿಂದ ಅವರು ಆದ್ಯತೆ ನೀಡಿದ ಕಥೆಗಳೊಂದಿಗೆ ಪ್ರಯೋಗ ಮಾಡಬೇಕೆಂದು ಸೂಚಿಸಿದರು.
ಲೀ ಆ ಸಲಹೆಯ ಮೇರೆಗೆ ತನ್ನ ಸೂಪರ್‌ಹೀರೊಗಳನ್ನು ದೋಷಪೂರಿತ ಮಾನವೀಯತೆಗೆ ಕೊಟ್ಟನು. ಇದು ವಿಶಿಷ್ಟವಾಗಿ ಪೂರ್ವಭಾವಿಯಾಗಿ ಬರೆಯಲ್ಪಟ್ಟ ಆದರ್ಶ ಪ್ರತೀಕಗಳಿಂದ ಬದಲಾಯಿತು. ಇದಕ್ಕೆ ಮುಂಚಿತವಾಗಿ, ಹೆಚ್ಚಿನ ಸೂಪರ್‌ಹೀರೊಗಳು ಸೂಕ್ತವಾದ, ಶಾಶ್ವತವಾದ ಸಮಸ್ಯೆಗಳಿಲ್ಲದ ಸೂಕ್ತ ವ್ಯಕ್ತಿಗಳಾಗಿದ್ದವು. ಲೀ ಸಂಕೀರ್ಣವಾದ, ನೈಸರ್ಗಿಕವಾದ ಪಾತ್ರಗಳನ್ನು ಪರಿಚಯಿಸಿದರು. ಅವರು ಕೆಟ್ಟ ಉದ್ವೇಗಗಳನ್ನು, ವಿಷಣ್ಣತೆಯಿಂದ ಮತ್ತು ವ್ಯಾನಿಟಿಯನ್ನು ಹೊಂದಿರುತ್ತಾರೆ. ತಮ್ಮ ಮಸೂದೆಗಳನ್ನು ಪಾವತಿಸುವುದರಲ್ಲಿ ಮತ್ತು ಗೆಳತಿಯರನ್ನು ಮೆಚ್ಚಿಸುವ ಬಗ್ಗೆ ಚಿಂತಿತರಾಗಿದ್ದರು, ಬೇಸರಗೊಂಡರು ಮತ್ತು ಕೆಲವೊಮ್ಮೆ ದೈಹಿಕವಾಗಿ ಅನಾರೋಗ್ಯದಿಂದ ಬಳಲುತ್ತಿದ್ದರು ಎಂದು ಅವರು ತಮ್ಮನ್ನು ತಾವೇ ತೊಡಗಿಸಿಕೊಂಡರು.
ನಂತರ ಮಾರ್ವೆಲ್ ವರ್ಷಗಳು
ಲೀ ೧೯೭೫ರಲ್ಲಿ ಮಾರ್ವೆಲ್ ಕಾಮಿಕ್ಸ್‌ಗಾಗಿ ಲೀಯವರ ಹೆಸರು ಮತ್ತು ಸಾರ್ವಜನಿಕವಾಗಿ ಮಾರ್ಪಟ್ಟಿತು. ಅಮೆರಿಕದ ಕಾಮಿಕ್ಸ್ ಪುಸ್ತಕ ಸಂಪ್ರದಾಯಗಳಲ್ಲಿ ಅವರು ಕಾಲೇಜುಗಳಲ್ಲಿ ಉಪನ್ಯಾಸ ಮಾಡುತ್ತಿದ್ದರು ಮತ್ತು ಫಲಕದ ಚರ್ಚೆಗಳಲ್ಲಿ ಪಾಲ್ಗೊಳ್ಳುತ್ತಿದ್ದರು. ಲೀ ಮತ್ತು ಜಾನ್ ರೊಮಿಟಾ ಸೀನಿಯರ್ ಸ್ಪೈಡರ್ ಮ್ಯಾನ್ ಪತ್ರಿಕೆ ಕಾಮಿಕ್ ಸ್ಟ್ರಿಪ್ ಅನ್ನು ಜನವರಿ ೩,೧೯೭೭ರಂದು ಪ್ರಾರಂಭಿಸಿದರು. ಜಾಕ್ ಕಿರ್ಬಿ, ದಿ ಸಿಲ್ವರ್ ಸರ್ಫರ್: ದಿ ಅಲ್ಟಿಮೇಟ್ ಕಾಸ್ಮಿಕ್ ಎಕ್ಸ್ಪೀರಿಯನ್ಸ್ನೊಂದಿಗಿನ ಲೀಯವರ ಕೊನೆಯ ಸಹಭಾಗಿತ್ವವು ಮಾರ್ವೆಲ್ ಫೈರ್ಸೈಡ್ ಬುಕ್ಸ್ ಸರಣಿಯ ಭಾಗವಾಗಿ ೧೯೭೮ ರಲ್ಲಿ ಪ್ರಕಟವಾಯಿತು ಮತ್ತು ಮಾರ್ವೆಲ್‌ನ ಮೊದಲ ಗ್ರಾಫಿಕ್ ಕಾದಂಬರಿಯಾಗಿ ಪರಿಗಣಿಸಲ್ಪಟ್ಟಿತು. ಲೀ ಮತ್ತು ಜಾನ್ ಬಸ್ಸೆಮಾ ದ ಸಾವೇಜ್ ಶೆ-ಹಲ್ಕ್ ಮೊದಲ ಸಂಚಿಕೆಯನ್ನು ಫೆಬ್ರವರಿ ೧೯೮೦ ಹೊರತಂದರು.
ಮಾರ್ವೆಲ್ ಮತ್ತು ಅದರ ಹಿಂದೆ
೨೦೦೧ ರಲ್ಲಿ, ಲೀ, ಗಿಲ್ ಚಾಂಪಿಯನ್, ಮತ್ತು ಆರ್ಥರ್ ಲೀಬರ್ಮ್ಯಾನ್ ಪಿಒಡಬ್ಲ್ಯೂ ರಚಿಸಿದರು.ಇದರಲ್ಲಿ ಪರ್ವೆರ್ಸ್ ಆಫ್ ವಂಡರ್ ಚಲನಚಿತ್ರ, ದೂರದರ್ಶನ ಮತ್ತು ವಿಡಿಯೋ ಗೇಮ್ ಗುಣಲಕ್ಷಣಗಳನ್ನು ಅಭಿವೃದ್ಧಿಪಡಿಸಲು ಮನರಂಜನೆಯನ್ನು ರಚಿಸಿದರು.
೨೦೧೬ ಕಾಮಿಕ್-ಕಾನ್ ಇಂಟರ್ನ್ಯಾಷನಲ್‌ನಲ್ಲಿ, ಲೀ ತನ್ನ ಡಿಜಿಟಲ್ ಗ್ರಾಫಿಕ್ ಕಾದಂಬರಿ ಸ್ಟಾನ್ ಲೀಯವರ ಗಾಡ್ ವೋಕ್ ಅನ್ನು ಪರಿಚಯಿಸಿದನು. ಪಠ್ಯವನ್ನು ೧೯೭೨ ರಲ್ಲಿ ಕಾರ್ನೆಗೀ ಹಾಲ್‌ನಲ್ಲಿ ಅವರು ಪ್ರಸ್ತುತಪಡಿಸಿದ ಕವಿತೆಯಾಗಿ ಬರೆದಿದ್ದಾರೆ. ಪ್ರಿಂಟ್-ಬುಕ್ ಆವೃತ್ತಿಯು ೨೦೧೭ ಇಂಡಿಪೆಂಡೆಂಟ್ ಪಬ್ಲಿಷರ್ ಬುಕ್ ಅವಾರ್ಡ್ಸ್‌ನ ಅತ್ಯುತ್ತಮ ಪುಸ್ತಕಗಳ ವರ್ಷದ ಸ್ವತಂತ್ರ ಧ್ವನಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.
=ಲೋಕೋಪಕಾರ=
ಸ್ಟ್ಯಾನ್ ಲೀ ಫೌಂಡೇಶನ್ ೨೦೧೦ ರಲ್ಲಿ ಸಾಕ್ಷರತೆ, ಶಿಕ್ಷಣ ಮತ್ತು ಕಲೆಗಳ ಮೇಲೆ ಕೇಂದ್ರೀಕರಿಸಲು ಸ್ಥಾಪಿಸಲಾಯಿತು. ಅದರ ಉದ್ದೇಶಿತ ಗುರಿಗಳು ಸಾಕ್ಷರತಾ ಸಂಪನ್ಮೂಲಗಳ ಪ್ರವೇಶವನ್ನು ಸುಧಾರಿಸುವ ಪ್ರೋಗ್ರಾಂಗಳು ಮತ್ತು ಕಲ್ಪನೆಗಳನ್ನು ಬೆಂಬಲಿಸುತ್ತವೆ. ಜೊತೆಗೆ ವೈವಿಧ್ಯತೆ, ರಾಷ್ಟ್ರೀಯ ಸಾಕ್ಷರತೆ, ಸಂಸ್ಕೃತಿ ಮತ್ತು ಕಲೆಗಳನ್ನು ಉತ್ತೇಜಿಸುತ್ತವೆ. ಲೀ ೧೯೮೧ ಮತ್ತು ೨೦೦೧ ರ ನಡುವೆ ವಿವಿಧ ಸಮಯಗಳಲ್ಲಿ ವ್ಯೋಮಿಂಗ್ ವಿಶ್ವವಿದ್ಯಾಲಯಕ್ಕೆ ತಮ್ಮ ವೈಯಕ್ತಿಕ ಪರಿಣಾಮಗಳ ಭಾಗಗಳನ್ನು ದಾನ ಮಾಡಿದರು.
=ಮರಣ=
ಕ್ಯಾಲಿಫೋರ್ನಿಯಾದ ಲಾಸ್ ಏಂಜಲೀಸ್‌ನ ಸೀಡಾರ್ಸ್-ಸಿನೈ ಮೆಡಿಕಲ್ ಸೆಂಟರ್ನಲ್ಲಿ ೯೫ ನೇ ವಯಸ್ಸಿನಲ್ಲಿ ,ಸ್ಟಾನ್ ಲೀ ಅವರು ನವೆಂಬರ್ ೧೨, ೨೦೧೮ ರಲ್ಲಿ ಮರಣಹೊಂದಿದ್ದರು.
=ಸಾಂಸ್ಕೃತಿಕ ಪ್ರಭಾವ=
{| class="wikitable" ! ವರ್ಷ !! ಪ್ರಶಸ್ತಿ !! ನಾಮನಿರ್ದೇಶಿತ ಕೆಲಸ !! ಫಲಿತಾಂಶ
ಅಧ್ಯಾತ್ಮ ರಹಸ್ಯವಾದ
ಆರಂಭಿಕ ಕಾಲ
ಇವರಲ್ಲಾಗಲೇ ಒಂದು ಸಮನ್ವಯದೃಷ್ಟಿ ಹುಟ್ಟಿದ್ದಿತು; ಎಲ್ಲೆಡೆಯಿಂದಲೂ ಒಳ್ಳೆಯದನ್ನು ಆರಿಸಿಕೊಳ್ಳುವ ಪ್ರವೃತ್ತಿ ಬೆಳೆದಿತ್ತು. ಕ್ರೈಸ್ತಧರ್ಮವನ್ನು ಜ್ಞಾನಮಾರ್ಗವಾಗಿ ಪರಿವರ್ತಿಸಲೆಳೆಸಿದ ಪ್ರಯತ್ನವಿದು.ನಾಸಿಸ್ ಎಂದರೆ ಜ್ಞಾನ. ಇದು ಬರಿಯ ಶ್ರದ್ಧೆಯಾಗಿರದೆ ಪರತತ್ತ್ವವನ್ನು ಕುರಿತ ನಿಷ್ಕೃಷ್ಟ ಅರಿವೂ ಆಗಿತ್ತು. ಇದು ವಿಶೇಷ ರೀತಿಯ ಜ್ಞಾನವಾಗಿತ್ತು. ಇದನ್ನು ಸಾಕ್ಷಾತ್ಕಾರದ ಜ್ಞಾನವೆನ್ನಬಹುದು. ಎಲ್ಲರಿಗೂ ಇದೂ ಸಾಮಾನ್ಯವಾಗಿ ನಿಲುಕದುದರಿಂದ ಇದನ್ನು ರಹಸ್ಯವಾದವೆನ್ನಬಹುದು. ಸಾಮಾನ್ಯವಸ್ತುಗಳ ಜ್ಞಾನವಿಲ್ಲದೆ ಪರತತ್ತ್ವಜ್ಞಾನವಾದುದರಿಂದ ಇದನ್ನು ಅಧ್ಯಾತ್ಮರಹಸ್ಯವಾದವೆಂದು ಭಾವಿಸಲಾಯಿತು. ಕ್ರೈಸ್ತರಿಂದ ಶ್ರುತಿ ಎಂದು ಎಣಿಸಲ್ಪಟ್ಟ
ಬೈಬಲ್ಲಿನಲ್ಲಿಯೇ ಈ ವಾದವನ್ನು ಸೂಚಿಸಿದೆ ಎಂದು ನಾಸ್ಟಿಕರು ವಾದಿಸಿದರು.ಇದರಲ್ಲಿ ಗ್ರೀಕ್ ತತ್ತ್ವಜ್ಞಾನ, ಪೌರಸ್ತ್ಯ ಬ್ರಹ್ಮ ಹಾಗೂ ಕ್ರೈಸ್ತ ತತ್ತ್ವಜ್ಞಾನ ಮಿಳಿತವಾಗಿವೆ. ಸೈಮನ್ ಮ್ಯಾಗ್ನಸ್ ಎಂಬುವನೇ ಇದರ ಪ್ರಥಮ ಪ್ರತಿಪಾದಕನೆಂದು ಸಂಶೋಧಕರು ಒಮ್ಮತದಿಂದ ಹೇಳುತ್ತಾರೆ. ಇದರ ಪ್ರಾಬಲ್ಯ ಕ್ರಿಸ್ತಶಕ ಆರನೇ ಶತಮಾನಕ್ಕೆ ಮುಗಿದಿದ್ದರೂ ಪರೋಕ್ಷವಾಗಿ ಕ್ರೈಸ್ತಧರ್ಮದಲ್ಲಿ ಅಲ್ಲಲ್ಲಿ ಕಂಗೊಳಿಸಿತು.
ಮುಖ್ಯಾಂಶಗಳು
ಅಧ್ಯಾತ್ಮರಹಸ್ಯವಾದ ಕೆಲವು ಮುಖ್ಯಾಂಶಗಳನ್ನಿಲ್ಲಿ ಗಮನಿಸಬಹುದು. ಕ್ರೈಸ್ತಧರ್ಮ ಬರಿಯ ಶ್ರದ್ಧೆ, ನೀತಿ, ಅಲ್ಲ. ಅದು ಜ್ಞಾನಮಾರ್ಗ. ವಿಶ್ವದರ್ಶನದ ಭಾವನೆ ಅದರಲ್ಲಿದೆ. ಎರಡನೆಯದಾಗಿ ಸ್ವರ್ಗೀಯ ಕ್ರಿಸ್ತನಿಗೂ ಅವನ ಅಭಿವ್ಯಕ್ತಿಗಾಗಿ ಆರಿಸಿಕೊಂಡ ಐತಿಹಾಸಿಕ ಕ್ರಿಸ್ತನಿಗೂ ವ್ಯತ್ಯಾಸಗಳಿವೆ ಇದನ್ನು ಪಾಷಂಡವಾದ (ಡೊಸೀಡಿಸಮ್) ಎನ್ನುತ್ತಾರೆ. ಮೂರನೆಯದಾಗಿ ಚೇತನರನ್ನು ನಿತ್ಯರು, ಮುಕ್ತರು ಮತ್ತು ಬದ್ಧರು ಎಂದು ಮೂರು ವಿಧವಾಗಿ ವಿಂಗಡಿಸುತ್ತದೆ. ನಿತ್ಯರನ್ನು ವಾಯುವಿಕ (ನ್ಯೂಮ್ಯಾಟಿಕ್) ಎಂದೂ ಮುಕ್ತರನ್ನು ಅಭೌತಪ್ರಭಾವಕ್ಕೆ ಒಳಗಾದವರು (ಸೈಕಿಕ್) ಎಂದು ಬದ್ಧಜೀವಿಗಳನ್ನು ಪ್ರಾಕೃತಿಕ (ಹೈಲಿಕ್) ಎಂದೂ ಕರೆಯಲಾಗಿದೆ. ನಾಲ್ಕನೆಯದಾಗಿ ಇಂದ್ರಿಯಗೋಚರವಾದ ಜಗತ್ತು ಅಲ್ಪ, ಕ್ಷುದ್ರ ಮತ್ತು ಅಸ್ಥಿರ. ಇವೆಲ್ಲ ಭಾವನೆಗಳೂ ಮುಂದಿನ ಕ್ರೈಸ್ತಧರ್ಮದ ಬೆಳೆವಣಿಗೆಯನ್ನು ಒಂದಲ್ಲ ಒಂದು ರೀತಿಯಲ್ಲಿ ಪ್ರಭಾವಗೊಳಿಸಿದುವು. ಗ್ನಾಸ್ಟಿಕರಂತೂ ಇವೆಲ್ಲಕ್ಕೂ ಬೈಬಲ್ಲಿನ ಶ್ರುತಿವಾಕ್ಯಗಳಲ್ಲಿ ಪ್ರಮಾಣವಿದೆ ಎಂದು ವಾದಿಸುತ್ತಾ ಬಂದರು. ತಾವು ಹೇಳುವ ವಿಷಯಗಳೆಲ್ಲವೂ ಶ್ರುತಿಬದ್ಧವಾಗಿವೆ, ಈ ಉಪದೇಶಗಳೆಲ್ಲ ಏಸುಕ್ರಿಸ್ತನಿಂದ ಗುರು-ಶಿಷ್ಯ ಪರಂಪರೆಯಲ್ಲಿ ಮುಂದುವರಿದ ರಹಸ್ಯಗಳು ಎಂದೂ ಅವರು ವಾದಿಸಿದರು. ಇವೆಲ್ಲ ಉಪದೇಶಗಳು ಸಾಂಪ್ರದಾಯಿಕ ಕ್ರೈಸ್ತಧರ್ಮಕ್ಕೆ ಒಪ್ಪಿಗೆಯಾಗಲಿಲ್ಲ; ಅಷ್ಟೆ ಅಲ್ಲ, ಗ್ನಾಸ್ಟಿಕರನ್ನು ಸಂಪ್ರದಾಯಸ್ಥರೆಂದೂ ವ್ರಾತ್ಯ (ಹೆರೆಟಿಕ್)ರೆಂದೂ ಕರೆದರು.
ಗ್ರಂಥಗಳು
ನಮಗೆ ದೊರಕಿರುವ ಅಧ್ಯಾತ್ಮರಹಸ್ಯವಾದದ ಪ್ರಧಾನಗ್ರಂಥ ಪಿಸ್ಟಿಸ್ ಸೋಫಿಯಾ ಎಂಬುದು.
ಉಲ್ಲೇಖ
ವರ್ಗ:ಕ್ರೈಸ್ತ ಧರ್ಮ ವರ್ಗ:ತತ್ವಶಾಸ್ತ್ರ
ಕೋಟೇಶ್ವರ
ಕೋಟೇಶ್ವರ ಗ್ರಾಮವು ಕರ್ನಾಟಕದ ಕರಾವಳಿಯ ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲಿ ಇದೆ. ಈ ಗ್ರಾಮದ ವಿಸ್ತಾರವು ಸುಮಾರು ೩೬.೪೪೭ ಮೀಟರ್‌ನಷ್ಟು ಇದೆ. ಕೇವಲ ಒಂದೂವರೆ ಕಿ. ಮೀ. ದೂರದಲ್ಲಿ ಅರಬ್ಬೀ ಸಮುದ್ರ, ಪೂರ್ವಕ್ಕೆ ಪಶ್ಚಿಮ ಘಟ್ಟಗಳ ಸಾಲು, ಉತ್ತರಕ್ಕೆ ತಾಲೂಕು ಕೇಂದ್ರ, ಕೋಟೇಶ್ವರದ ಸುತ್ತಮುತ್ತ ಹತ್ತಾರು ಗ್ರಾಮಗಳ ಸಮೂಹ ಮತ್ತು ಸಪ್ತಕ್ಷೇತ್ರಗಳಲ್ಲಿ ಒಂದೆಂಬ ಕೀರ್ತಿಯಿದೆ. ಉಡುಪಿ ಜಿಲ್ಲೆಯಲ್ಲಿ ತುಳು ಭಾಷೆಯ ಪ್ರಭುತ್ವವಿದ್ದರೂ ಈ ಕ್ಷೇತ್ರದ ಜನರು ವಿಶಿಷ್ಟ ಕನ್ನಡವಾದ 'ಕುಂದಗನ್ನಡ'ದಲ್ಲಿ ವ್ಯವಹರಿಸುತ್ತಾರೆ. ೨೦೦೭ರ ಜನ ಗಣತಿಯ ಪ್ರಕಾರ ಈ ಗ್ರಾಮದಲ್ಲಿ ಒಟ್ಟು ೨೧೧೦೦ ಜನಸಂಖ್ಯೆ ಇದೆ.
ಉಡುಪಿ ಜಿಲ್ಲೆಯ ಉತ್ತರ ತುದಿಯ ತಾಲ್ಲೂಕಿನ ಕೇಂದ್ರವಾದ ಕುಂದಾಪುರದಿಂದ ೪ ಕಿ.ಮೀ. ದೂರಕ್ಕಿರುವ ಪಟ್ಟಣವೇ ಇಂದು ಕೋಟೇಶ್ವರವೆಂಬ ಗ್ರಾಮ. ಕೋಟೇಶ್ವರ ಹದಿನಾಲ್ಕು ಗ್ರಾಮದ ಸಮುದಾಯದಿಂದ ರಚಿತವಾಗಿದೆ. ಅಂದಿನ ಕಾಲದಲ್ಲಿ ತೆಕ್ಕಟ್ಟೆ, ಕೊಮೆ, ಕೊರೋಡಿ, ಕುಂಭಾಶಿ, ಗೋಪಾಡಿ, ಮೂಡಗೋಪಾಡಿ, ಬೀಜಾಡಿ, ಹೊದ್ರಾಳಿ, ಕುಂಬ್ರಿ, ಬಡಾಕೆರೆ, ಮೂಡಹಂಗಳೂರು, ಹಂಗಳೂರು, ಕೋಣಿ, ಕಟ್ಗೆರೆಗಳೆಂಬ ಹದಿನಾಲ್ಕು ಗ್ರಾಮಗಳ ಒಕ್ಕೂಟವನ್ನು ಕೋಟೇಶ್ವರವೆಂದು ಕರೆಯಲಾಗುತ್ತದೆ. ಕೋಟೇಶ್ವರವನ್ನು ಧ್ವಜಪುರ ಎಂಬ ಹೆಸರಿನಲ್ಲೂ ಕರೆಯುತ್ತಾರೆ.
ಏಳು ಪ್ರದಕ್ಷಿಣವಿರುವ ಪ್ರಾಚೀನ ದೇವಾಲಯ, ಅತ್ಯಂತ ಸುಂದರವಾದ ಪಾವಟಿಗೆಯನ್ನು ಹೊಂದಿರುವ ನಾಲ್ಕುವರೆ ಎಕರೆ ಸ್ಥಳವನ್ನು ಕ್ರಮಿಸಿರುವ ಕೋಟಿತೀರ್ಥ (ಇದು ಕರಾವಳಿಯಲ್ಲಿಯೇ ಅತ್ಯಂತ ದೊಡ್ಡದಾದ ಪುಷ್ಖರಣಿಯೆಂಬ ಅಭಿದಾನ ಪಡೆದಿದೆ), ಐದು ಅಂತಸ್ತುಗಳಿಂದ ನಿರ್ಮಿತವಾಗಿರುವ ಬೃಹತ್ ಬ್ರಹ್ಮರಥ, ನೇರವಾದ ಅಗಲವಾದ ರಥಬೀದಿಯಿಂದ ಈ ಕ್ಷೇತ್ರ ಕಂಗೊಳಿಸುತ್ತದೆ. ಯತಿಗಳಾದ ಸೋದೆ ಮಠದ ಶ್ರೀ ವಾದಿರಾಜರ ಜನ್ಮಸ್ಥಳವಾದ ಹೂವಿನಕೆರೆ ಕೋಟೇಶ್ವರದಿಂದ ಕೇವಲ ಐದು ಕಿ. ಮೀ. ದೂರದಲ್ಲಿದೆ. ಇನ್ನೊಂದು ಪ್ರಸಿದ್ಧವಾದ ಆನೆಗುಡ್ಡೆ ಮಹಾಗಣಪತಿಯ ಸುಂದರ ದೇವಾಲಯವೂ ಇರುವುದು ಕೋಟೇಶ್ವರ ಕ್ಷೇತ್ರಕ್ಕೆ ಹೆಚ್ಚಿನ ಮೆರಗು ನೀಡಿದೆ.
ಇತಿಹಾಸ
ಸಪ್ತಕ್ಷೇತ್ರಗಳಲ್ಲಿ ವಿಶಿಷ್ಟ ಸ್ಥಾನ ಹೊಂದಿದ ಕೋಟೇಶ್ವರ (ಧ್ವಜಪುರ) ಪ್ರಸಿದ್ಧ ಪುಣ್ಯಕ್ಷೇತ್ರವಾಗಿದೆ. ಪರಶುರಾಮ ಸೃಷ್ಠಿಯ ಪುರಾಣ ಪುಣ್ಯಕ್ಷೇತ್ರಗಳಲ್ಲಿ ಮಧ್ಯಮ ಕ್ಷೇತ್ರವೆಂದು ಕರೆಯುತ್ತಾರೆ. ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನಲ್ಲೇ ಪ್ರಸಿದ್ಧ ಪುಣ್ಯ ಕ್ಷೇತ್ರವಾಗಿದೆ. ಪುರಾಣ ಕಾಲದಲ್ಲಿ ಧ್ವಜಪುರವೆಂದೂ ವರ್ತಮಾನದಲ್ಲಿ ಕೋಟೇಶ್ವರವೆಂದು ಪ್ರಸಿದ್ಧವಾಗಿದೆ. ಒಂದು ಕಾಲದಲ್ಲಿ ಕೋಟೇಶ್ವರದ ಪರಿಸರವು ಬಹಳ ಬರಗಾಲದಿಂದ ನಡುಗಿಹೋಗಿತ್ತು. ಆಗ ವಿಭಾಂಡ ಋಷಿಯ ಮುಖಂಡತ್ವದಲ್ಲಿ ಒಂದು ಕೋಟಿ ಮುನಿಗಳು ತಪಸ್ಸನ್ನು ಮಾಡಿ ಶಿವನನ್ನು ಒಲಿಸಿಕೊಳ್ಳುತ್ತಾರೆ. ಆಗ ಪರಮೇಶ್ವರ ಇಲ್ಲಿ ಕೋಟಿ ಲಿಂಗಗಳ ರೂಪದಲ್ಲಿ ನೆಲೆ ನಿಂತು ಬರಗಾಲ ದೂರ ಮಾಡಿ ಜನರನ್ನು ರಕ್ಷಿಸುತ್ತಾನೆ. ಶಿವನು ಕೋಟಿಲಿಂಗಳಲ್ಲಿ ಐಕ್ಯನಾಗಿದ್ದರಿಂದ ಇಲ್ಲಿನ ಶಿವನನ್ನು ಶ್ರೀ ಕೋಟಿಲಿಂಗೇಶ್ವರನೆಂದು ಕರೆಯುತ್ತೇವೆ. ಆದ್ದರಿಂದ ಈ ಕ್ಷೇತ್ರವನ್ನು ಕೋಟೇಶ್ವರವೆಂದು ಕರೆಯುತ್ತಾರೆ.
ಬಸ್ರೂರಿನ ಮಹಾರಾಜ ವಸು ಚಕ್ರವರ್ತಿಗೆ ಮಕ್ಕಳಿಲ್ಲವೆಂಬ ಕೊರಗು ಕಾಡುತ್ತಿತ್ತು. ಶ್ರೀ ಕೋಟೇಶ್ವರನಲ್ಲಿ ತನಗೆ ಮಕ್ಕಳಾದರೆ ದೇವಾಲಯ ನಿರ್ಮಿಸುತ್ತೇನೆ ಎಂಬ ಹರಕೆ ಹೊರುತ್ತಾನೆ. ಅವನ ಹರಕೆ ಫಲಿಸಿ ಮಕ್ಕಳಾಗುತ್ತವೆ. ತನ್ನ ಮಾತಿನಂತೆ ದೇವಸ್ಥಾನ, ಬೃಹತ್ ಕೆರೆ ನಿರ್ಮಿಸಿದನಂತೆ. ಆತನಿಗೆ ಮನಸ್ಸಿನಲ್ಲಿ ಕೋಟೇಶ್ವರನಿಗೆ ರಥೋತ್ಸವ ಮಾಡಬೇಕೆಂಬ ಮನಸ್ಸುಂಟಾಗಿ ಅದರ ಸಿದ್ಧತೆಗೆ ಆರಂಭಿಸುತ್ತಾನೆ. ಅವನ ನಿರೀಕ್ಷೆಯಂತೆ ಸಮಯಕ್ಕೆ ಸರಿಯಾಗಿ ಬ್ರಹ್ಮರಥ ತಯಾರಾಗುವುದಿಲ್ಲ. ಆದರೆ ಸಂಕಲ್ಪದಂತೆ ರಥೋತ್ಸವ ಮಾಡಲೇಬೇಕೆಂಬ ಬಲವಾದ ಇಚ್ಛೆಯಿತ್ತು. ಆಗ ಬಿದಿರು(ಕೊಡಿ) ಕಬ್ಬಿನ ಜಲ್ಲೆಗಳಿಂದ ರಥ ತಯಾರಿಸಿ ಪ್ರಥಮವಾಗಿ ಕೊಡಿ ಕಬ್ಬಿನ ಜಲ್ಲೆಗಳಿಂದ ನಿರ್ಮಿತವಾದ ರಥವಾದ್ದರಿಂದ ಆ ರಥೋತ್ಸವಕ್ಕೆ 'ಕೊಡಿ ಹಬ್ಬ' ಹೆಸರು ಬಂತೆಂದು ತಿಳಿದು ಬರುತ್ತದೆ. ಕ್ರಮೇಣ ಬೃಹತ್ ಬ್ರಹ್ಮರಥೋತ್ಸವವಾಗಿ ಜನಾಕರ್ಷಣೆಯ ಕೊಡಿ ಹಬ್ಬವಾಗಿ ಇಂದು ಬಹಳ ವೈಭವದಿಂದ ನಡೆಯುತ್ತದೆ.
ಕೋಟಿಲಿಂಗೇಶ್ವರ ದೇವಸ್ಥಾನ
ಏಳು ಪ್ರದಕ್ಷಿಣವಿರುವ ಪ್ರಾಚೀನ ಇತಿಹಾಸದ ಕೋಟೆಲಿಂಗೇಶ್ವರ ದೇವಸ್ಥಾನ ಆರಂಭದಲ್ಲಿ ಬೃಹತ್ ಹೆಬ್ಬಾಗಿಲು ಪ್ರವೇಶಕ್ಕೆ ಮುನ್ನ ರಥಬೀದಿಯಿಂದ ಬರುವ ಹೊರಸುತ್ತಿನಲ್ಲಿ (ಚಿಕ್ಕರಥ ತಿರುಗುವ ದಾರಿ) ಪ್ರದಕ್ಷಿಣವೊಂದಿದ್ದು ಅಲ್ಲಿಂದ ಹೆಬ್ಬಾಗಿಲ ಮೂಲಕ ಬೃಹತ್ ಧ್ವಜಸ್ತಂಭದ ದರ್ಶನ ಮಾಡಬಹುದು. ಏಕಮರದಲ್ಲಿ ತಯಾರಿಸಲ್ಪಟ್ಟ ಧ್ವಜಸ್ತಂಭದ ತುದಿಗೆ ಉತ್ಸವದ ಗರ್ನಪಟ ಕಟ್ಟುವುದಾಗಿದೆ. ಅದರ ಪಕ್ಕದಲ್ಲಿ ಅತಿದೊಡ್ಡ ಬಲಿಕಲ್ಲು (ತಂತ್ರಪಾರಾಗಮ)ದಂತೆ ಪೂಜಿಸಲ್ಪಡುತ್ತದೆ. ಇಲ್ಲಿ ಬಲಮೂಲೆಯಲ್ಲಿ ಆದಿಗಣಪನ ಗುಡಿ ಅದರ ಎದುರು ಭಾಗದಲ್ಲಿ ಗೋಪಾಲಕೃಷ್ಣ ದೇವರ ಗುಡಿ - ಆ ಸುತ್ತಿನ ಮೂಲೆಯಲ್ಲಿ ಆಂಜನೇಯನ ಗುಡಿ ಈ ಪ್ರದಕ್ಷಿಣದ ವೈಶಿಷ್ಟ್ಯ. ಅಲ್ಲಿಂದ ಮತ್ತೊಂದು ಪ್ರಾಚೀನ ದ್ವಾರದ ಮೂಲಕ ನಾಲ್ಕನೇ ಪ್ರದಕ್ಷಿಣದಲ್ಲಿ ಕರಿಕಲ್ಲಿನ ಮುಖಮಂಟಪ ಅದ್ಭುತ ತಂತ್ರಜ್ಞಾನದ ನಿರ್ಮಾಣವಾಗಿದೆ. ಅಲ್ಲಿ ಬಸವನ ಶಿಲಾಮೂರ್ತಿ ಸ್ಥಾಪಿಸಲ್ಪಟ್ಟಿದೆ. ಆ ಪ್ರದಕ್ಷಿಣದಲ್ಲಿ ಮುಂದುವರಿದರೆ ಮೂಲೆ ಗಣಪತಿಯ ದರ್ಶನ ಮಾಡಬಹುದಾಗಿದೆ. ಪ್ರಧಾನ ಗರ್ಭಗುಡಿಯ ಮೇಲ್ಛಾವಣಿ ತಾಮ್ರದ ಹೊದಿಕೆಯಿಂದ ಕೂಡಿದ್ದು ಪ್ರಾಚೀನ ದೇವಾಲಯದ ದರ್ಶನ ನೀಡುತ್ತದೆ. ಪ್ರಸ್ತುತ ಉಪಯೋಗಿಸಲ್ಪಡುವ ನಾಲ್ಕನೆಯ ಪ್ರದಕ್ಷಿಣದಲ್ಲಿ ಸಪ್ತಮಾತೃಕೆಯರ ಇಪ್ಪತ್ತು ಇಂಚು ಎತ್ತರದ ಏಳು ಶಿಲಾ ಬಿಂಬಗಳಿವೆ. ಅವುಗಳೊಂದಿಗೆ ಗಣೇಶ, ವೀರಭದ್ರ ವಿಗ್ರಹಗಳೂ ಸ್ಥಾಪಿಸಲ್ಪಟ್ಟಿವೆ. ಈ ಪ್ರದಕ್ಷಿಣದಲ್ಲಿ ದಿನಂಪ್ರತಿ ಪೂಜೆಗೊಳ್ಳುವ ಬಲಿಕಲ್ಲುಗಳಿದ್ದು ಪೂಜಿಸಲ್ಪಡುತ್ತದೆ.
ನಾಲ್ಕನೇ ಪ್ರದಕ್ಷಿಣದಿಂದ ಒಳಗೆ ಹೋಗುವ ದ್ವಾರದಲ್ಲಿ ಐದಡಿ ಎತ್ತರದ ಎರಡು ಶೂಲಪಾಣಿ ಪರರು ಪಾಣಿ-ದ್ವಾರಪಾಲಕರ ಮೂರ್ತಿ ಕಂಚಿನದ್ದು ಸ್ಥಾಪಿಸಲ್ಪಟ್ಟಿವೆ. ಅಲ್ಲಿಂದ ಮುಂದೆ ಮೂರು ಪ್ರದಕ್ಷಿಣಗಳಿದ್ದು ಸಂಪೂರ್ಣ ಕರಿಶಿಲೆಯ ನಿರ್ಮಾಣವಾಗಿದೆ. ಪ್ರಧಾನ ಗರ್ಭಗುಡಿಯಲ್ಲಿ ಶಿಲಾನಿರ್ಮಿತ ಚಿಕ್ಕಬಾವಿಯಾಕಾರದ ಶಿಲಾ ನಿರ್ಮಾಣವಿದ್ದು ಅದರೊಳಗೆ ರುದ್ರಾಕ್ಷಿಯಂತಿರುವ ಅಸಂಖ್ಯಾತ ಶಿವಲಿಂಗಗಳಿವೆ. ಇದು ಕೋಟಿಲಿಂಗೇಶ್ವರನ ಮೂಲಸ್ಥಾನ. ಅಲ್ಲಿ ನಿರಂತರವಾಗಿ ಗಂಗೆ ತೊಟ್ಟಿಕ್ಕುವ ಹಾಗೂ ಬಾವಿಯ ಮೇಲ್ಭಾಗವನ್ನು ಮುಚ್ಚುವಂತೆ ನಿರ್ಮಿಸಿಡಲಾದ ಅಪ್ಪಟ ಬೆಳ್ಳಿಯ ಮೂವತ್ತು ಕೆಜಿಯಷ್ಟು ತೂಕವಿರುವ ಗೋಳೇ ದೇವರು ಪೂಜಿಸಲ್ಪಡುತ್ತಾನೆ.
ಆರನೇ ಸುತ್ತಿನ ಉತ್ತರ ದಿಕ್ಕಿನಲ್ಲಿ ಬೃಹತ್ ಕೋಟೆತೀರ್ಥವೆಂಬ ಪುಷ್ಕರಣಿಯಿದ್ದು ಎಂತಹ ಬರಗಾಲದಲ್ಲೂ ನೀರಿನ ಮಟ್ಟ ಕಡಿಮೆಯಾಗದಂತೆ ನಿರ್ಮಿಸಲಾದ ಪುಷ್ಕರಣಿಯಾಗಿದೆ. ಈ ಪುಷ್ಕರಣಿ ನಾಲ್ಕೂವರೆ ಎಕರೆ ವಿಸ್ತೀರ್ಣ ಹೊಂದಿದೆ. ಈ ಕೆರೆಯಲ್ಲಿ ಹದಿನೆಂಟು ಪುಣ್ಯ ನದಿಗಳ ಸಂಗಮವಿದೆ ಎಂದು ಪುರಾಣಗಳಿಂದ ತಿಳಿದುಬರುತ್ತದೆ. ಪುರಾಣ ಕಾಲದಲ್ಲಿ ಈ ಕೆರೆಯನ್ನು 'ಬ್ರಹ್ಮತೀರ್ಥ'ವೆಂದು ಕರೆಯುತ್ತಿದ್ದರಂತೆ. ಈ ಕೋಟಿತೀರ್ಥದಲ್ಲಿ ಸ್ನಾನ ಮಾಡಿದರೆ ಸರ್ವ ರೋಗಗಳು ನಾಶವಾಗಿ ಆರೋಗ್ಯವಂತರಾಗುತ್ತಾರೆ. ಈ ದೇವಾಲಯವು ಬೃಹತ್ತಾದ ದೇವಸ್ಥಾನವಾದ್ದರಿಂದ ಇದನ್ನು 'ಮಹತೋಬಾರ್ ಕೋಟಿಲಿಂಗೇಶ್ವರ ದೇವಸ್ಥಾನ' ಎಂದು ಕರೆಯುತ್ತಾರೆ.
ವಿಶೇಷತೆ
ಈ ದಿನದಂದು ಭಗವಾನ್ ಈಶ್ವರನು ಉತ್ಸವ ಮೂರ್ತಿಯನ್ನು ಗರ್ಭಗುಡಿಯಿಂದ ತರುವಾಗ ಅದಕ್ಕೆ ಸೂಕ್ತ ವಾದ್ಯಗಳ ಸಮೂಹ, ಬ್ಯಾಂಡ್ ವಾದ್ಯ ಇತ್ಯಾದಿಯೊಡನೆ ವಿಜಯಂಗೈದ ಉತ್ಸವ ಮೂರ್ತಿಯು ನಾಲ್ಕನೇ ಹಾಗೂ ಐದನೇ ಸುತ್ತಿನಲ್ಲಿ ವೈವಿದ್ಯಮಯ ನಡಿಗೆ ಹಾಗೂ ನರ್ತನದೊಡನೆ ಸಾಗುವುದನ್ನು ಕಿಕ್ಕಿರಿದ ಭಕ್ತಸಮೂಹ ನೋಡಿ ಆನಂದಿಸುತ್ತಾರೆ. ಅಂದು ಸಂಪ್ರದಾಯದಂತೆ ನೂತನ ವಧು-ವರರು ಕೋಟಿತೀರ್ಥದಲ್ಲಿ ಸ್ನಾನ ಮಾಡಿ ದೇವದರ್ಶನ ಮಾಡಬೇಕಾದ ಸಂಪ್ರದಾಯವಿದೆ. ಇದರಿಂದಾಗಿ ಅವರ ಭವಿಷ್ಯ ಜೀವನ ಸುಖಮಯವಾಗಿ ಉತ್ತಮ ಸಂತಾನ ಪಡೆದು ನೆಮ್ಮದಿಯ ಬದುಕನ್ನು ಸಾಗಿಸುವರೆಂಬ ಅಚಲ ನಂಬಿಕೆಯಿದೆ.
ಐದನೇ ಸುತ್ತಿನಲ್ಲಿ ತನ್ನ ಸಂಪ್ರದಾಯದ ನಡಿಗೆಯಲ್ಲಿ ಸಾಗಿದ ಉತ್ಸವ ಮೂರ್ತಿ ಮುಂದೆ ಪ್ರಾಚೀನ ಅಂದಾಜು ಮೂವತ್ತು ಕೆಜಿ ತೂಕವಿರುವ ಬೆಳ್ಳಿಯ ಗೋಳೇ ದೇವರೊಡನೆ ರಥಾರೋಹಿಯಾಗಲು ಬರುವ ಸಂಪ್ರದಾಯದ ಸಂದರ್ಭ ಸಂಪೂರ್ಣ ರಥಬೀದಿ ಭಕ್ತಾದಿಗಳಿಂದ ತುಂಬಿ ತುಳುಕುತ್ತಿರುತ್ತದೆ. ರಥದ ಸುತ್ತ ಬಲಿಹರಣ ಮಾಡುವ ಹಾಗೂ ರಥಕ್ಕೆ ನಿಗಧಿತ ಸುತ್ತು ಬರುವ ಉತ್ಸವ ಮೂರ್ತಿ ಕೊನೆಯಲ್ಲಿ 'ಹರಹರ ಮಹಾದೇವ' ಉದ್ಘೋಷದೊಡನೆ ರಥವೇರುವ ಸಂದರ್ಭ ಭಾವುಕ ಭಕ್ತರು ಉದ್ಘೋಷ ಮಾಡುತ್ತಾ ರಥವನ್ನೆಳೆಯಲು ಸಿದ್ಧರಾಗುತ್ತಾರೆ. ರಥವೇರಿದ ದೇವಮೂರ್ತಿಗಳಿಗೆ ಅಲ್ಲಿ ಪೂಜೆ ಸಲ್ಲಿಸಿದ ನಂತರ ಬ್ರಹ್ಮರಥದ ಏಣಿಯನ್ನು ತೆಗೆಯಲಾಗುತ್ತದೆ. ಆಗ ಭಕ್ತರ ಉತ್ಸಾಹಕ್ಕೆ ಮೇರೆಯೇ ಇಲ್ಲವೆಂಬಂತೆ "ಹೌದ್ರಯ್ಯೊ" ಎಂಬ ಉತ್ಸಾಹಪೂರಿತ ಶಬ್ದದೊಡನೆ ಬೃಹತ್ ರಥವನ್ನು ಎಳೆಯಲಾರಂಭಿಸಿದಾಗ ನೋಡುಗರು ಕುತೂಹಲ, ಭಯ, ಭಕ್ತಿಯಿಂದ ರಥವು ಓಲಾಡುತ್ತಾ ಮುಂದುವರಿಯುತ್ತಿರುವುದನ್ನು ವೀಕ್ಷಿಸುತ್ತಾ ಜಯಘೋಷ ಮಾಡುತ್ತಾರೆ. ಅತ್ಯಂತ ದಪ್ಪದ ಎರಡು ಹಗ್ಗವನ್ನು ಭಕ್ತರು ಎಳೆದರೆ ರಥದ ದಿಕ್ಕನ್ನು ಸೂಕ್ತವಾಗಿ ತಿರುಗಿಸುವವರು ರಥದ ಹಿಂದೆ ತೂರಿಸಲಾದ ಮರದ ಮೀಟುಗಂಭವನ್ನು ಸೂಕ್ತವಾಗಿ ಹಿಡಿತದಲ್ಲಿಡುತ್ತಾರೆ.
ತನ್ನ ಮೂಲ ಸ್ಥಾನದಿಂದ ಕದಲಿದ ಬ್ರಹ್ಮರಥ ಐದು ಅಂತಸ್ತಿನೊಂದಿಗೆ ನಿರ್ಮಿಸಲಾಗಿದ್ದು, ಅದಕ್ಕೆ ಭೂಮಿಯಾಕಾರದ ಗೂಡನ್ನು ನಿರ್ಮಿಸಿ ಅದನ್ನು ಪತಾಕೆಗಳಿಂದ ಸಜ್ಜುಗೊಳಿಸಿರುವುದೂ, ತುದಿಯಲ್ಲಿ ಮತ್ತೊಂದರಲ್ಲಿ ಸಣ್ಣ ಗೂಡನ್ನು ಪ್ರತ್ಯೇಕವಾಗಿರಿಸಿ ಅದರ ಮೇಲೆ ಕಳಶವನ್ನಿಟ್ಟಾಗ ಸರ್ವ ವಿಧದಲ್ಲೂ ಬ್ರಹ್ಮರಥ ಸಜ್ಜುಗೊಂಡಿರುತ್ತದೆ.
ಓಲಾಡುತ್ತಾ ತೊರೆದಾಡುತ್ತಾ ಮಂದಗತಿಯಿಂದ ಸಾಗುವ ಬ್ರಹ್ಮರಥ ಪೇಟೆ ಬೀದಿಯ ರಸ್ತೆಯವರೆಗೆ ತಂದು ನಿಲ್ಲಿಸಲಾಗುತ್ತದೆ. ಮುಂದೆ ಸಾಯಂಕಾಲ ಐದು ಗಂಟೆಯವರೆಗೆ ಭಕ್ತಾದಿಗಳಿಂದ ಹಣ್ಣು-ಕಾಯಿ ಆರತಿಯನ್ನು ಮಾಡಿಸಲಾಗುತ್ತದೆ.
ಸಾಯಂಕಾಲ ವಾದ್ಯಗಳ ಮೂಲಕ ಪಟ್ಟಾಭಿರಾಮಚಂದ್ರ ದೇವಸ್ಥಾನದ ಭಕ್ತರನ್ನು ಆಹ್ವಾನಿಸುವುದರೊಂದಿಗೆ ಕೋಟೇಶ್ವರದ ಸಮಸ್ತ ಗಣ್ಯರ ಸಮ್ಮುಖದಲ್ಲಿ ರಥಯಾನ ಆರು ಗಂಟೆಗೆ ಸರಿಯಾಗಿ ಆರಂಭಿಸಲ್ಪಟ್ಟು ಸ್ವಾಸ್ಥಾನ ಸೇರುತ್ತದೆ. ಅಲ್ಲಿಗೆ ಕೋಟೇಶ್ವರದ ವೈಭವೋಪೇತ ಬ್ರಹ್ಮರಥೋತ್ಸವದ ಕಾರ್ಯಕ್ರಮವು ಸ್ಥಗಿತಗೊಳ್ಳುತ್ತದೆ. ಅಂದು ದೇವರು ಶಯನೋತ್ಸವ ಮಾಡುತ್ತಾರೆಂಬ ನಂಬಿಕೆಯಿದೆ. ಬ್ರಹ್ಮರು ರಥೋತ್ಸವದ ಮೊದಲೇ ಓಕುಳಿ ಸ್ನಾನ ಅಂದು ರಾತ್ರಿ ಹತ್ತು ಗಂಟೆಗೆ ದೇವಳದ ಉತ್ಸವ ಮೂರ್ತಿ ಪಲ್ಲಕ್ಕಿಯಲ್ಲಿ ವಿಜಯಂಗೈದು ದೇವಾಲಯದ ಎದುರಿನ ರಥಬೀದಿಯ ಆರಂಭದಲ್ಲಿರುವ ವಾಲಮಂಟಪದಲ್ಲಿ ಆಸೀನರಾದ ನಂತರ ಬಿರುದಾವಳಿ ಹಾಗು ಬ್ಯಾಂಡ್ ವಾದ್ಯಗಳನ್ನು ಬಸವನಗುಡಿಯೆಡೆಗೆ ಕಳಿಸಲಾಗುತ್ತದೆ. ಅಲ್ಲಿ ನಿರ್ದಿಷ್ಟ ಗ್ರಾಮವೊಂದರ ಭಕ್ತರು ಓಕುಳಿಯಾಟ ಆಡಳಿಕ್ಕೆ ಬಾಜಾ ಭಜತ್ರಿಯಲ್ಲಿ ಮೆರವಣಿಗೆಯಲ್ಲಿ ಬರುವ ಸಂಪ್ರದಾಯವಿದೆ. ಅತಿಶಯವಾದ ರೀತಿಯಲ್ಲಿ ಅವರು ಪರಸ್ಪರ ಕೈ ಹಿಡಿದುಕೊಂಡು 'ಹೌದ್ರಯ್ಯ' ಎಂದು ಘೋಷ ಮಾಡುತ್ತಾ ವಾಲಮಂಟಪದ ಎದುರಿಗಿರುವ ಓಕುಳಿ ಹೊಂಡದೆಡೆಗೆ ಬರುತ್ತಾರೆ. ಅಲ್ಲಿ ಹೊಂಡದ ಮೇಲೆ ಬಾಲೆ ದೊಣೆಯೊಂದನ್ನು ರಾಟೆ ಮೂಲಕ ಕಟ್ಟಿಡಲಾಗಿದ್ದು, ಅನುಭವಿಯೋರ್ವ ಅದನ್ನು ಮೇಲೆ ಕೆಳಗೆ ಮಾಡುತ್ತಾ ಓಕುಳಿ ಹಾಕುವವರನ್ನು ಆಟ ಆಡಿಸುತ್ತಾನೆ. ದೂರದಿಂದ 'ಹೌದ್ರಯ್ಯ' ಎಂದೆನ್ನುತ ನೀರು ತುಂಬಿದ ಓಕುಳಿ ಹೊಂಡದ ಮೇಲಿನ ಬಾಲೆ ಗೊಣೆ ಪಡೆಯಲು ಪೈಪೋಟಿಯಲ್ಲಿ ಹಾರುತಿರುತ್ತಾರೆ. ಸಾಧಾರಣ ಒಂದು ಗಂಟೆಯ ಕಾಲ ನಡೆಯುವ ಈ ಓಕುಳಿಯಾಟಕ್ಕೆ ವೀರನೋರ್ವ ಎತ್ತರಕ್ಕೆ ಜಿಗಿದು ಅದನ್ನು ಹಿಡಿದು ಹೊಂಡಕ್ಕೆ ಬೀಳುತ್ತಾನೆ. ಅಲ್ಲಿ ಓಕುಳಿಯಾಟ ಮುಕ್ತಾಯ. ಅಲ್ಲಿಂದ ಹೊರಟ ಪಾಲಕ್ಕಿ ದೇವರು ದೂರದ ಅಂಕದ ಕಟ್ಟೆಯವರೆಗೆ ಉತ್ಸವದಲ್ಲಿ ಹೋಗಿ ಅಲ್ಲಿ ಪೂಜಿಸಲ್ಪಟ್ಟ ನಂತರ ವಾಪಸ್ಸು ದೇವಳಕ್ಕೆ ಬರುವಾಗ ರಥಬೀದಿಯಲ್ಲಿ ಶಿವನಿಗೆ ದೇಗುಲಕ್ಕೆ ವಾಪಸ್ಸು ಬರದಿರುವಂತೆ ಪಾರ್ವತಿಯು ತಡೆಯುವ ಸಂವಾದವಿರುತ್ತದೆ. ಕೊನೆಯಲ್ಲಿ ಶಿವನು ತನ್ನ ನೆಚ್ಚಿನ ಮಡದಿ ಪಾರ್ವತಿಯೊಂದಿಗೆ ರಾಜಿಯಾಗಿ ದೇವಳ ಪ್ರವೇಶದೊಡನೆ ಬ್ರಹ್ಮರಥೋತ್ಸವ ಕಾರ್ಯಕ್ರಮ ಮುಕ್ತಾಯಗೊಳ್ಳುತ್ತದೆ.
ಹೊರಗಿನ ಕೊಂಡಿಗಳು
ಇಲ್ಲಿ ಕ್ಲಿಕ್ ಮಾಡಿದರೆ ಬೇರೆ ಕೂಂಡಿಗೆ ಮರುನಿರ್ದೇಶಿಸಲಾಗುತ್ತಿದೆ. ದಯವಿಟ್ಟು ಸಹಕರಿಸಿ.
ಉಲ್ಲೇಖಗಳು
ವರ್ಗ:ದೇವಾಲಯಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಟಿಮ್ ಕುಕ್
ತಿಮೋತಿ ಡೊನಾಲ್ಡ್ "ಟಿಮ್" ಕುಕ್ ಅಮೆರಿಕನ್ ವ್ಯಾಪಾರ ಕಾರ್ಯನಿರ್ವಾಹಕ, ಕೈಗಾರಿಕೆ ಎಂಜಿನಿಯರ್ ಮತ್ತು ಡೆವೆಲಪರ್. ಕುಕ್ ಆಪಲ್ ಇಂಕ್ ಪ್ರಸ್ತುತ ಮತ್ತು ಏಳನೇ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ, ಹಿಂದೆ ಕಂಪನಿಯ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಅದರ ಸಂಸ್ಥಾಪಕ ಸ್ಟೀವ್ ಜಾಬ್ಸ್ ಜೊತೆ ಕೆಲಸ ಮಾಡಿದ್ದಾರೆ.
ಬಾಲ್ಯ
ತಿಮೋತಿ ಡೊನಾಲ್ಡ್ ಟಿಮ್ ಕುಕ್ ಇವರು ನವೆಂಬರ್ ೧,೧೯೬೦ರಂದು ಜನಿಸಿದರು.ಇವರ ಹುಟ್ಟೂರು ಯುನೈಟೆಡ್ ಸ್ಟೇಟಿನಲ್ಲಿರುವ ಅಲಬಾಮದ ಮೊಬೈಲ್.ಇವರು ಯುನೈಟೆಡ್ ಸ್ಟೇಟಿನ ರಾಬರ್ಟ್ಸ್ ಡೇಲ್ ಎಂಬ ನಗರದಲ್ಲಿ ಬೆಳೆದರು.ಇವರ ತಂದೆ ಡೊನಾಲ್ಡ್ ಅವರು ನೌಕಾಂಗಣದಲ್ಲಿ ಸೇವೆ ಸಲ್ಲಿಸುತ್ತಿದ್ದರು.ಇವರ ತಾಯಿ ಗೆರಾಲ್ಡೈನ್ ಅವರು ಒಂದು ಫಾರ್ಮಸಿಯಲ್ಲಿ ಕೆಲಸ ಮಾಡುತ್ತಿದ್ದರು.
ವಿದ್ಯಾಭ್ಯಾಸ
ಕುಕ್ ಅವರು ತಮ್ಮ ಪ್ರೌಢ ಶಿಕ್ಷಣವನ್ನು ರಾಬರ್ಟ್ ಡೇಲ್ ಪ್ರೌಢ ಶಾಲೆಯಲ್ಲಿ ಮುಗಿಸಿದರು.ಇವರು ೧೯೮೨ರಂದು ಬ್ಯಾಚುಲರ್ ಆಫ್ ಇಂಜಿನಿಯರಿಂಗನ್ನು ಆಬರ್ನ್ ವಿಶ್ವವಿದ್ಯಾಲಯದಲ್ಲಿ ಮುಗಿಸಿದರು.ಇವರು ೧೯೮೮ರಲ್ಲಿ ಮಾಸ್ಟರ್ ಆಫ್ ವ್ಯವಹಾರ ಆಡಳಿತವನ್ನು ಡ್ಯೂಕ್ ವಿಶ್ವವಿದ್ಯಾಲಯದಲ್ಲಿ ಮುಗಿಸಿದರು.ಇವರು ಅಮೇರಿಕಾದ ವ್ಯವಹಾರ ಕಾರ್ಯನಿರ್ವಾಹಕ, ಕೈಗಾರಿಕೆಯ ಇಂಜಿನಿಯರ್ ಮತ್ತು ಅಭಿವ್ರುದ್ಡಿಗಾರನಾಗಿ ಕೆಲಸ ಮಾಡುತ್ತಿದ್ದರು.ಕುಕ್ ಅವರು ವಿಶ್ವವಿದ್ಯಾಲಯದಿಂದ ತೇರ್ಗಡೆಯಾದ ನಂತರ ಹನ್ನೆರಡು ವರ್ಷಗಳ ಕಾಲ ವೈಯಕ್ತಿಕ ಕಂಪ್ಯೂಟರ್ ವ್ಯವಹಾರದಲ್ಲಿ ಕೆಲಸಮಾಡಿದರು. ಇವರು ಎಲೆಕ್ಟ್ರಾನಿಕ್ ಕಂಪ್ಯೂಟರ್ ಮಾರಾಟ ವಿಭಾಗದ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯನಿರ್ವಹಿಸಿದರು.ನಂತರ ಆರು ತಿಂಗಳುಗಳ ಕಾಲ ಕಾಂಪ್ಯಾಕಿನಲ್ಲಿರುವ ಕಾರ್ಪೊರೇಟ್ ವಸ್ತುಗಳಿಗೆ ಉಪಾಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು.ಸ್ಟೀವ್ ಜಾಬ್ಸ್ ಅವರು ೧೯೯೮ರಂದು ಟಿಮ್ ಕುಕ್ ಅವರಿಗೆ ಆಪಲ್ ಸಂಸ್ಥೆಯನ್ನು ಸೇರುವಂತೆ ಸಲಹೆ ನೀಡಿದರು. ಕುಕ್ ಅವರು ಸಹಾ ಸ್ಟೀವ್ ಜಾಬ್ಸ್ ಅವರನ್ನು ಭೇಟಿಯಾದ ನಂತರ ಆಪಲ್ ಸಂಸ್ಥೆಯನ್ನು ಸೇರಲು ನಿರ್ಧರಿಸಿದರು.ಕುಕ್ ಅವರ ಪ್ರಕಾರ ಆಪಲ್ ಸಂಸ್ಥೆಯು ಸ್ರುಜನಶೀಲ ಪ್ರತಿಭೆಯ ಕೆಲಸವನ್ನು ನೀಡುತ್ತದೆ. ಆದ್ದರಿಂದ ಇದು ತಮ್ಮ ಜೀವಮಾನದಲ್ಲಿ ದೊರೆತ ದೊಡ್ಡ ಅವಕಾಶ ಎಂದು ಕುಕ್ ಅವರು ಅಭಿಪ್ರಾಯ ಪಡುತ್ತಾರೆ.ಇವರ ಮೊದಲ ನಿಯೋಜನೆಯು ವಿಶ್ವಾದ್ಯಂತ ಕಾರ್ಯಾಚರಣೆಗಳ ಹಿರಿಯ ಉಪಾಧ್ಯಕ್ಷರಾಗಿರುವುದು.೨೦೧೨ನೆ ವರ್ಷದಲ್ಲಿ ಕುಕ್ ಅವರು ವಲ್ಡ್ ವೈಡ್ ಅಭಿವರ್ಧಕ ಸಮ್ಮೇಳನದಲ್ಲಿ ಪ್ರಧಾನ ನೀಡಿದರು.ಕುಕ್ ಅವರು ಕಾರ್ಖಾನೆಗಳು ಮತ್ತು ಗೋದಾಮುಗಳನ್ನು ಕಡಿಮೆ ದಾಸ್ತಾನುಗಳು ಇದ್ದ ಕಾರಣದಿಂದಾಗಿ ಮುಚ್ಚಿಸಿದರು. ನಂತರ ೨೦೦೫ನೇ ವರ್ಷದಲ್ಲಿ ಅಧಿಕ ಅವದಿಯ ವ್ಯವಹಾರದ ಫ್ಲಾಷ್ ಮೆಮೋರಿಯ ಮೇಲೆ ಬಂಡವಾಳ ಹೂಡಿಕೆ ಮಾಡಿದರು.ಈ ಹೂಡಿಕೆಯ ಮೂಲಕ ಐಫೋನ್ ಮತ್ತು ಐಪಾಡ್ ಭಾಗಗಳು ಸ್ಥಿರವಾಗಿ ಸರಬರಾಜಾಯಿತು.ಕುಕ್ ಅವರು ಆಪಲ್ ಸಂಸ್ಥೆಯ ಉತ್ಪಾದನೆಯ ವೆಚ್ಚ ಕಡಿಮೆಗೊಳಿಸಿ ಸಂಸ್ಥೆಯ ವಿನ್ಯಾಸ ಮತ್ತು ಮಾರುಕಟ್ಟೆಗೆ ಹೆಚ್ಚು ಪ್ರಾಮುಖ್ಯತೆ ನೀಡುವ ಮೂಲಕ ಸಂಸ್ಥೆಯ ಲಾಭವನ್ನು ಅಧಿಕಗೊಳಿಸಿದರು. ಜನವರಿ ೨೦೦೭ರಂದು ಕುಕ್ ಅವರು ಸಂಸ್ಥೆಯ ಕಾರ್ಯಗಳಲ್ಲಿ ಮುಂದಾಳತ್ವವನ್ನು ವಹಿಸಿದರು.ಕುಕ್ ಅವರಿಗೆ ೨೦೦೯ರಲ್ಲಿ ಆಪಲ್ ಸಂಸ್ಥೆಯಲ್ಲಿನ ಮುಖ್ಯ ಕಾರ್ಯನಿರ್ವಾಹಕ ಹಂತದ ಕೆಲಸ ಲಭಿಸುತ್ತದೆ.೨೦೧೧ನೆಯ ವರ್ಷದಲ್ಲಿ ಆಪಲ್ ಸಂಸ್ಥೆಯ ನಿರ್ದೇಶಕರಾದ ಸ್ಟೀವ್ ಜಾಬ್ಸ್ ಅನಾರೋಗ್ಯದ ಕಾರಣದಿಂದಾಗಿ ರಜೆಯಲ್ಲಿದ್ದ ಸಂದರ್ಭದಲ್ಲಿ ಸಂಸ್ಥೆಯ ದಿನನಿತ್ಯ ಕೆಲಸದ ಪ್ರಮುಖ ನಿರ್ಧಾರಗಳನ್ನು ಮಾಡುವ ಜವಬ್ದಾರಿಯನ್ನು ಹೊಂದುತ್ತಾರೆ. ಕುಕ್ ರವರು ಪ್ರಸ್ತುತದಲ್ಲಿ ಆಪೆಲ್ ಸಂಘ ಸಂಸ್ಥೆಯ ಏಳನೇ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಸ್ಟೀವ್ ಜಾಬ್ಸ್ ಅವರ ಅಡಿಯಲ್ಲಿ ಕೆಲಸಮಾಡುತ್ತಿದ್ದಾರೆ. ಕುಕ್ ಅವರು ೧೯೯೮ನೇ ವರ್ಷದಲ್ಲಿ ಆಪಲ್ ಸಂಸ್ಥೆಯಲ್ಲಿ ಹಿರಿಯ ಉಪಾಧ್ಯಕ್ಷ ಕೆಲಸಕ್ಕೆ ಸೇರಿದರು.ಆಗಸ್ಟ್ ೨೪,೨೦೧೧ರಂದು ಕುಕ್ ಅವರಿಗೆ ಆಪಲ್ ಸಂಸ್ಥೆಯಲ್ಲಿ ಕಾರ್ಯನಿರ್ವಾಹಕ ಕೆಲಸ ದೊರೆಯಿತು. ಕುಕ್ ಅವರು ೨೦೧೪ರಲ್ಲಿ ಫಾರ್ಚ್ಯೂನ್ ೫೦೦ ಸಂಸ್ಥೆಯ ಮುಖ್ಯ ಕಾರ್ಯನಿರ್ವಾಹಕರಾಗಿ ನೇಮಕರಾದರು. ಇವರು ನೈಕ್ ಸಂಸ್ಥೆಯ ನಿರ್ದೇಶಕ ಮಂಡಳಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದರು.ಕುಕ್ ಅವರು ತಾವು ಹೊಂದಿದ್ದ ಫ಼ಾರ್ಚ್ಯೂನ್ ಕಂಪನಿಯ ಷೇರುಗಳನ್ನು ಚಾರಿಟಿಯವರಿಗೆ ಧಾನ ಮಾಡುವ ಯೋಜನೆಯನ್ನು ಘೋಷಿಸಿದರು.ಕುಕ್ ಅವರು ೨೦೧೬ನೆ ವರ್ಷದಲ್ಲಿ ಆಪಲ್ ಸಂಸ್ಥೆಯ ಒಂದು ಮಿಲಿಯನ್ ಷೇರುಗಳನ್ನು ಪಡೆದರು.
(ನವೆಂಬರ್ 1, 1960 ರಂದು ಜನನ) ಅಮೆರಿಕನ್ ವ್ಯಾಪಾರ ಕಾರ್ಯನಿರ್ವಾಹಕ, ಕೈಗಾರಿಕೆ ಎಂಜಿನಿಯರ್ ಮತ್ತು ಡೆವೆಲಪರ್. ಕುಕ್ ಆಪಲ್ ಇಂಕ್ ಪ್ರಸ್ತುತ ಮತ್ತು ಏಳನೇ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ, ಹಿಂದೆ ಕಂಪನಿಯ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಸೇವೆ, ಅದರ ಸಂಸ್ಥಾಪಕ ಸ್ಟೀವ್ ಜಾಬ್ಸ್ ಹಂತದಲ್ಲಿದೆ. [4]
ಕುಕ್ ವಿಶ್ವಾದ್ಯಂತ ಕಾರ್ಯಾಚರಣೆಗಳ ಹಿರಿಯ ಉಪಾಧ್ಯಕ್ಷರಾಗಿ ಮಾರ್ಚ್ 1998 ರಲ್ಲಿ ಆಪಲ್ ಸೇರಿಸಲಾಯಿತು ಮತ್ತು ನಂತರ ವಿಶ್ವಾದ್ಯಂತ ಮಾರಾಟ ಮತ್ತು ಕಾರ್ಯಾಚರಣೆಯ ಕಾರ್ಯನಿರ್ವಾಹಕ ಉಪಾಧ್ಯಕ್ಷ ಕಾರ್ಯನಿರ್ವಹಿಸಿದರು. [5] ಅವರು ಆಗಸ್ಟ್ 24, 2011 ರಂದು ಮುಖ್ಯ ಕಾರ್ಯನಿರ್ವಾಹಕ ಮಾಡಲಾಯಿತು [6] ಮುಖ್ಯ ಕಾರ್ಯನಿರ್ವಾಹಕ ತಮ್ಮ ಅಧಿಕಾರಾವಧಿಯಲ್ಲಿ ಅವರು ಅಂತಾರಾಷ್ಟ್ರೀಯ ಮತ್ತು ದೇಶೀಯ ಕಣ್ಗಾವಲು, ಸೈಬರ್ ರಾಷ್ಟ್ರೀಯ ಮತ್ತು ವಿದೇಶದಲ್ಲಿ ಕಾರ್ಪೊರೇಟ್ ತೆರಿಗೆ, ಅಮೆರಿಕನ್ ಉತ್ಪಾದನೆ ಮತ್ತು ಪರಿಸರ ಸಂರಕ್ಷಣೆಯ ರಾಜಕೀಯ ಸುಧಾರಣೆಯ ಪ್ರತಿಪಾದಿಸಿದ.
2014 ರಲ್ಲಿ, ಕುಕ್ ನಗುಮುಖದಿಂದ ಒಂದು ಫಾರ್ಚ್ಯೂನ್ 500 ಕಂಪನಿಯ ಮೊದಲ ಮುಖ್ಯ ಕಾರ್ಯನಿರ್ವಾಹಕ ಸಾರ್ವಜನಿಕವಾಗಿ ಗುರುತಿಸಲು ಆಯಿತು. [7] ಕುಕ್ ಸಹ ನೈಕ್ ನಿರ್ದೇಶಕರ ಮಂಡಳಿಗಳು ಸೇವೆ ಸಲ್ಲಿಸುತ್ತಿದ್ದಾರೆ, ಇಂಕ್ [6] ಹಾಗೂ ನ್ಯಾಷನಲ್ ಫುಟ್ಬಾಲ್ ಫೌಂಡೇಶನ್. [8] ಆರಂಭಿಕ 2012 ರಲ್ಲಿ, ಅವರು ಒಂದು ಮಿಲಿಯನ್ ಷೇರುಗಳ ಪರಿಹಾರ, 2016 ಮತ್ತು 2021 ರಲ್ಲಿ ಸ್ವಾಮ್ಯ, ಆಪಲ್ನ ನಿರ್ದೇಶಕರ ಮಂಡಳಿ ಪಡೆದನು ಮತ್ತು ಮಾರ್ಚ್ 2015 ರಲ್ಲಿ, ಅವರು ಚಾರಿಟಿ ತನ್ನ ಸಂಪೂರ್ಣ ಸ್ಟಾಕ್ ಭವಿಷ್ಯ ದಾನ ಯೋಜನೆ ಹೇಳಿದರು.
ಬೈಲಹೊಂಗಲ ವಿಧಾನಸಭಾ ಕ್ಷೇತ್ರ
ಬೈಲಹೊಂಗಲ ವಿಧಾನಸಭಾ ಕ್ಷೇತ್ರವು, ಕರ್ನಾಟಕದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಬೆಳಗಾವಿ ಲೋಕಸಭಾ ಕ್ಷೇತ್ರದ ಭಾಗವಾಗಿದೆ.
ಉಲ್ಲೇಖ
ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಕಿಮ್ ಜೋಂಗ್ ಅನ್
ಕಿಮ್ ಜೋಂಗ್ ಅನ್ ೧೯೮೩ ಜನವರಿ ೮ ರಂದು ಜನಿಸಿದರು. ಅವರು ಕೊರಿಯಾದ ಡೆಮೋಕ್ರಾಟಿಕ್ ಪೀಪಲ್ಸ್ ರಿಪಬ್ಲಿಕ್ ಸರ್ವೋಚ್ಚ ನಾಯಕನಾಗಿದ್ದಾರೆ. ಅವರು ಕೊರಿಯಾದ ವರ್ಕರ್ಸ್ ಪಾರ್ಟಿಯ ಮೊದಲ ಸೆಕ್ರೆಟರಿ ಆಗಿದ್ದರು,  ಕೇಂದ್ರೀಯ ಸೇನಾ ಆಯೋಗದ ಅಧ್ಯಕ್ಷ, ರಾಷ್ಟ್ರೀಯ ರಕ್ಷಣಾ ಆಯೋಗದ ಅಧ್ಯಕ್ಷ, ಕೊರಿಯನ್ ಪೀಪಲ್ಸ್ ಆರ್ಮಿ ಪರಮೋಚ್ಚ ದಳಪತಿ ಅಧ್ಯಕ್ಷ ಮತ್ತು ವರ್ಕರ್ಸ್ ಪಾಲಿಟ್ಬ್ಯೂರೋ ಕಮ್ಯುನಿಸ್ಟ್ ಸಂಘಟನೆಗಳಲ್ಲಿಯ ಉನ್ನತಾಧಿಕಾರದ ಸ್ಥಾಯೀ ಸಮಿತಿಗಳ ಸದಸ್ಯರಾಗಿದ್ದಾರೆ .ಅವರು ಅಧಿಕೃತವಾಗಿ 2011 ಡಿಸೆಂಬರ್ 28 ರಂದು ತನ್ನ ತಂದೆಯ ರಾಜ್ಯ ಅಂತ್ಯಕ್ರಿಯೆಯ ನಂತರ ಅವರನ್ನು ಸರ್ವೋಚ್ಛ ನಾಯಕನಾಗಿ ಘೋಷಿಸಲಾಯಿತು.
ಅವರು ಜುಲೈ 2012 18 ರಂದು ಕೊರಿಯನ್ ಪೀಪಲ್ಸ್ ಆರ್ಮಿ ಉತ್ತರ ಕೊರಿಯಾದ ಮಾರ್ಷಲ್ ದರ್ಜೆಗೆ ಬಡ್ತಿಯಾದರು.ಅವರು ಕಿಮ್ ಇಲ್-ಸಂಗ್ ಮಿಲಿಟರಿ ವಿಶ್ವವಿದ್ಯಾಲಯದಲ್ಲಿ ಸೈನ್ಯ ಅಧಿಕಾರಿಯಾಗಿ ಮತ್ತು ಭೌತಶಾಸ್ತ್ರದಲ್ಲಿ ಡಿಗ್ರಿ ಪಡೆದಿದ್ದರು. 32 ನೇ ವಯಸ್ಸಿನಲ್ಲಿ ಉತ್ತರ ಕೊರಿಯಾದ ಸ್ಥಾಪನೆಯ ನಂತರ ಅವರು ದೇಶದ ಮೊದಲ ನಾಯಕನಾದರು, ಮತ್ತು ವಿಶ್ವದ ಅತೀ ಕಿರಿಯ ನಾಯಕನೆನಿಸಿಕೊಂಡರು. ಕಿಮ್ 2013ರಲ್ಲಿ ವಿಶ್ವದ 46ನೇ ಅತ್ಯಂತ ಶಕ್ತಿಯುತ ವ್ಯಕ್ತಿ ಎಂದು ಫೋರ್ಬ್ಸ್ ಪಟ್ಟಿಯಲ್ಲಿ ಹೆಸರಿಸಲಾಯಿತು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಕಿಮ್ ಜೊಂಗ್-ಅನ್ ರವರ ಯಾವುದೇ ಅಧಿಕೃತವಾದ ಸಮಗ್ರ ಜೀವನಚರಿತ್ರೆ ಇನ್ನೂ ಬಿಡುಗಡೆಯಾಗಿಲ್ಲ.ಆದ್ದರಿಂದ, ಅವರ ಆರಂಭಿಕ ಜೀವನದ ಬಗ್ಗೆ ಕೇವಲ ಕೆಲವು ವಿಶಯಗಳು ಪಕ್ಷಾಂತರಿಗಳಿಂದ ಮತ್ತು ಅವರು ಸ್ವಿಜರ್ಲ್ಯಾಂಡ್ ನಲ್ಲಿ ಓದಿನ ಅಭ್ಯಾಸ ಮಾಡಿರುವುದಾಗಿ ಕೆಲವು ಹೊರ ಜನರ ವಾದವಾಗಿದೆ. ಉತ್ತರ ಕೊರಿಯಾದ ಅಧಿಕಾರಿಗಳು ತಮ್ಮ ನಾಯಕನ ಜನ್ಮದಿನಾಂಕ ಜನವರಿ 1982 8 ಎಂದು ಹೇಳುತ್ತಾರೆ, ಆದರೆ ದಕ್ಷಿಣ ಕೊರಿಯಾದ ಗುಪ್ತಚರ ಅಧಿಕಾರಿಗಳ ಪ್ರಾಕಾರ, ಕಿಮ್ ರವರ ನಿಜವಾದ ದಿನಾಂಕದಿಂದ ಒಂದು ವರ್ಷ ಜಾಸ್ತಿ ಎಂಬುದು ಅವರ ವಾದವಾಗಿದೆ.ಡೆನ್ನಿಸ್ ರಾಡ್ಮನ್ ಸೆಪ್ಟೆಂಬರ್ ೨೦೧೩ ರಲ್ಲಿ ಕಿಮ್ ರನ್ನು ಭೇಟಿಯಾದ ನಂತರ,ಅವರ ಜನ್ಮದಿನಾಂಕವು 8 ಜನವರಿ 1983 ಎಂದು ಹೇಳಿದರು.ಕಿಮ್-ಜಂಗ್-ಇಲ್ ನ ಮೂವರು ಮಕ್ಕಳಲ್ಲಿ ಕಿಮ್-ಜ್ಂಗ್-ಅನ್, ಎರಡನೆ ಮಗನಾಗಿದ್ದಾನೆ.
ಜಪಾನಿನ ಮೊದಲ ವೃತ್ತ ಪತ್ರಿಕೆಗಳಲ್ಲಿ ಪ್ರಕಟಗೊಂಡ ವರದಿಗಳ ಪ್ರಕಾರ, ಸ್ವಿಜರ್ಲ್ಯಾಂಡ್ ನಲ್ಲಿ ಇರುವ ಬರ್ನ್ ಸಮೀಪದ ಶಾಲೆಯಲ್ಲಿ ಕಿಮ್ ಓದಿದ್ದಾರೆ. ಬರ್ನ್ ಸಮೀಪ ಇದ್ದ ಖಾಸಗಿ ಅಂತಾರಾ‍ಷ್ಟ್ರೀಯ ಇಂಗ್ಲಿಷ್ ಶಾಲೆಗೆ ಚೋಲ್ ಪಾಕ್ ಅಥವಾ ಪಾಕ್ ಚೋಲ್ ಎಂಬ ಹೆಸರಿನಲ್ಲಿ 1993 ರಿಂದ ೧೯೯೮ ರವರೆಗೆ ಹಾಜರಾಗಿದ್ದಾರೆ ಎಂದು ಪ್ರಾಥಮಿಕ ವರದಿಯಲ್ಲಿ ಆರೋಪಿಸಲಾಗಿದೆ. ನಾಚಿಕೆ ಸ್ವಭಾವ ಮತ್ತು ಒಳ್ಳೆಯ ಹುಡುಗನಾಗಿದ್ದ ಈತ ತನ್ನ ಸಹಪಾಠಿಗಳೊಂದಿಗೆ ಉತ್ತಮ ಸ್ನೇಹವಿಟ್ಟುಕೊಂಡಿದ್ದು, ಬಾಸ್ಕೆಟ್ ಬಾಲ್ ಪ್ರೇಮಿಯೂ ಆಗಿದ್ದರು ಎಂದು ವಿವರಿಸಲಾಗಿದೆ.
ನಂತರ, ೧೯೯೮ ರಿಂದ ೨೦೦೦ ವರೆಗೆ ಬರ್ನ್ ಸಮೀಪದ ಕೋನಿಜ್ ನಲ್ಲಿರುವ ಲಿಬೆಫೆಡ್ ಸ್ಟೀನ್ಹೋಜ್ಲಿ ನಲ್ಲಿ ಉತ್ತರ ಕೊರಿಯಾ ರಾಯಭಾರ ಕಚೇರಿಯ ಉದ್ಯೋಗಿಯ ಮಗನಾಗಿ "ಪಾಕ್ ಉನ್" ಅಥವಾ "ಉನ್ ಪಾಕ್" ಹೆಸರಿನಲ್ಲಿ ಓದಿದ್ದಾರೆಂದು ವರದಿಯಲ್ಲಿ ಹೇಳಲಾಗಿದೆ. ಉತ್ತರ ಕೊರಿಯಾದ ವಿದ್ಯಾರ್ಥಿಯೊಬ್ಬ ತಾನು ರಾಯಭಾರ ಕಚೇರಿಯ ಸದಸ್ಯನ ಮಗನೆಂದು ದಾಖಲೆಯಲ್ಲಿ ನಮೂದಿಸಿ, ೧೯೯೮ ರ ಆಗಸ್ಟ್ ನಿಂದ ೨೦೦೦ ವರೆಗೆ ಶಾಲಾ ತರಗತಿಯಲ್ಲಿ ಹಾಜರಾಗಿರುವ ಬಗ್ಗೆ ಕೋನಿಜ್ ಅಧಿಕೃತ ಮೂಲಗಳು ಖಚಿತಪಡಿಸಿವೆ. ಪಾಕ್ ಉನ್ ಮೊದಲು ವಿದೇಶಿ ಭಾ‍ಷೆಯ ಮಕ್ಕಳ ವಿಶೇಷ ತರಗತಿಗೆ ಹಾಜರಾಗಿ ನಂತರ ೬,೭,೮ ನೇ ತರಗತಿಯ ಪಾಠಗಳನ್ನು ಕೇಳಲು ಹಾಜರಾಗುತ್ತಿದ್ದರು ಎಂದು ವರದಿಯಲ್ಲಿ ಹೇಳಲಾಗಿದೆ. ೨೦೦೦ ಇಸವಿಯಲ್ಲಿ ಚಳಿಗಾಲದ ಸಂದರ್ಭ್ ದಲ್ಲಿ ೯ನೇ ತರಗತಿಯಲ್ಲಿದ್ದ ಅವರು ಶಾಲೆಗೆ ಸರಿಯಾಗಿ ಬರಲಿಲ್ಲ ಎಂದು ದಾಖಲೆಗಳು ಹೇಳಿವೆ. ತರಗತಿಯ ಹಾಜರಾತಿ ಸಂಖ್ಯೆ ಮತ್ತು ಪಡೆದ ಅಂಕಗಳು ಕಡಿಮೆಯಾಗಿದ್ದರೂ ಬಾಸ್ಕೆಟ್ ಬಾಲ್ ಆಟ ಆಡಲು ಇಚ್ಚಿಸುವ ಹುಡುಗರೊಂದಿಗೆ ಹೆಚ್ಚು ಸ್ನೇಹದಿಂದ ಇರಲು ಬಯಸಿದ್ದ ಎಂದು ಉಲ್ಲೇಖಿಸಲಾಗಿದೆ. ಸ್ವಿಟ್ಜರ್ ಲ್ಯಾಂಡ್ ನಲ್ಲಿದ್ದ ಉತ್ತರ ಕೊರಿಯಾದ ರಾಯಭಾರಿ ರಿ ಚೆಯುಲ್ ಕಿಮ್ ಜಂಗ್ ಜತೆ ಉತ್ತಮ ಸಂಬಂಧವನ್ನು ಇಟ್ಟುಕೊಂಡು ಮಾರ್ಗದರ್ಶಿಯಾಗಿದ್ದರು. ಕಿಮ್ ಜಂಗ್ ಸಹಪಾಠಿಯೊಬ್ಬರು ತನಗೆ ಆತ ಉತ್ತರ ಕೊರಿಯಾದ ನಾಯಕನ ಮಗ ಎಂಬ ಸಂಗತಿಯನ್ನು ತಿಳಿಸಿದ್ದನೆಂದು ಆ ವರದಿಗಾರ ಹೇಳಿಕೊಂಡಿದ್ದಾರೆ.
ಪಾಕ್ ಉನ್ ೧೯೯೯ ರಲ್ಲಿ ಲೆಬೆಫೆಡ್ ಶಾಲೆಯಲ್ಲಿ ಓದುತ್ತಿದ್ದಾಗಿನ ಫೋಟೋ ಮತ್ತು ೨೦೧೨ರಲ್ಲಿ ತೆಗೆದ ಕಿಮ್ ಜಾಂಗ್ ಉನ್ ಫೋಟೋವನ್ನು ಫ್ರಾನ್ಸ್ ನ ಲಿಯಾನ್ ವಿಶ್ವವಿದ್ಯಾಯಲಯದಲ್ಲಿ ಅನಾಟಮಿಕ್ ಅಂಥ್ರಾಪಾಲಜಿ ಪ್ರಯೋಗಾಲಯದಲ್ಲಿ ಪರೀಕ್ಷೆಗೊಳಪಡಿಸಿದಾಗ ಶೇ. ೯೫ ರಷ್ಟು ಸಾಮ್ಯತೆ ಕಂಡುಬಂದಿದೆ.
೨೦೧೩ರಲ್ಲಿ ಕಿಮ್ ಜಾಂಗ್ ಉನ್ ರಿಗೆ ಮಲೇಷಿಯಾದ ಖಾಸಗಿ ವಿಶ್ವವಿದ್ಯಾಲಯವಾದ ಎಚ್ ಇ ಎಲ್ ಪಿ ಯೂನಿವರ್ಸಿಟಿಯಿಂದ ಅರ್ಥಶಾಸ್ತ್ರದಲ್ಲಿ ಗೌರವ ಡಾಕ್ಟರೇಟ್ ಪದವಿಯನ್ನು ನೀಡಲಾಯಿತು.
ಆರ್ಥಿಕ ನೀತಿಗಳು
೨೦೧೨ ರ ಆಗಸ್ಟ್ ನಲ್ಲಿ ಚೀನಾ ಆರ್ಥಿಕ ನೀತಿಯನ್ನು ಹೋಲುವ ಆರ್ಥಿಕ ಸುಧಾರಣಾ ನೀತಿಗಳನ್ನು ಪ್ರಕಟಿಸಿದರು. 2013 ರಲ್ಲಿ ಸಮಗ್ರ ಆರ್ಥಿಕ ಚಟುವಟಿಕೆಗಳ "ಸಮಾಜವಾದಿ ಕಾರ್ಪೊರೇಟ್ ಜವಾಬ್ದಾರಿಯುತ ನಿರ್ವಹಣಾ ವ್ಯವಸ್ಥೆ"ಯನ್ನು ಪರಿಚಯಿಸಲಾಯಿತು. ಉದ್ಯಮಗಳ ಸ್ವಾಯತ್ತತೆ ಹೆಚ್ಚಿಸಲು. ಕಾರ್ಮಿಕ ಇಚ್ಛೆಯನ್ನು ಪೂರೈಸಲು "ಸ್ವತಂತ್ರವಾಗಿ ವ್ಯಾಪಾರ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳಲು ಮತ್ತು ಸೂಕ್ತವಾಗಿ ಸಮಾಜವಾದಿ ವಿತರಣೆ ವ್ಯವಸ್ಥೆಯನ್ನು ಕಾರ್ಯಗತ ಮಾಡುವ ಕೆಲವೊಂದು ಹಕ್ಕುಗಳನ್ನು ನೀಡಲಾಯಿತು.
ಪರಮಾಣು ಬೆದರಿಕೆಗಳು
ಮಾರ್ಚ್ 2013 7 ರಂದು ಉತ್ತರ ಕೊರಿಯಾ ಯುನೈಟೆಡ್ ಸ್ಟೇಟ್ಸ್ ಗೆ ಒಂದು "ಪೂರ್ವಭಾವಿ ಪರಮಾಣು ದಾಳಿ" ಯ ಬೆದರಿಕೆ ಹಾಕಿತ್ತು, ಮತ್ತು ಕಿಮ್ ಜೊಂಗ್-ಅನ್ Baengnyeong ದ್ವೀಪವನ್ನು ಸಂಪುರ್ಣವಾಗಿ "ಅಳಿಸಿಹಾಕುವುದಾಗಿ" ಬೆದರಿಸಿತ್ತು, ಹಿಂದಿನ ನೌಕಾ ಘರ್ಷಣೆಗಳು ದೃಶ್ಯ ವಿವರವಾದ ಬೆದರಿಕೆ ಬಿಡುಗಡೆ. ಉತ್ತರ ಕೊರಿಯಾ ಲಾಸ್ ಏಂಜಲೀಸ್, ಮತ್ತು ವಾಷಿಂಗ್ಟನ್ ಡಿ.ಸಿ ಸೇರಿದಂತೆ ಅಮೇರಿಕಾದ ನಗರಗಳ ಮೇಲೆ ಪರಮಾಣು ಮುಷ್ಕರ ನಡೆಸುವ ಯೋಜನೆಗಳನ್ನು ಬಹಿರಂಗಪಡಿಸಿದರು.
ಕುಟುಂಬ
ಜುಲೈ ೨೫ ೨೦೧೨ ರಂದು ಉತ್ತರ ಕೊರಿಯಾದ ರಾಜ್ಯದ ಮಾಧ್ಯಮಗಳು ಕಿಮ್ ಜೊಂಗ್- ಅನ್, ರಿ ಸೋಲ್-ಜು ರನ್ನು ಮದುವೆಯಾಗಿದ್ದಾರೆ ಎಂದು ಮೊದಲ ಬಾರಿಗೆ ವರದಿಗಳ ಮುಲಕ ತಿಳಿಸಿದರು.ರಿ ೨೦ನೆ ವಯಸ್ಸಿನ ಯುವತಿಯಾಗಿದ್ದಳು ಎಂದು ಮಾಧ್ಯಮಗಳು ತಿಳಿಸಿದರು, ಪ್ರಕಟಣೆಯ ಮೊದಲು ಹಲವಾರು ವಾರಗಳ ಕಾಲ ಸಾರ್ವಜನಿಕ ಪ್ರದರ್ಶನಗಳಲ್ಲಿ  ಕಿಮ್ ಜೊಂಗ್- ಅನ್ ಜತೆಗೆ ಕಾಣಿಸಿಕೊಂಡಿದ್ದರು.
ಗೆಕ್ಕೊ (ಹಲ್ಲಿ)
thumb
ಗೆಕ್ಕೊ ಸ್ಕ್ವಾಮೇಟ ಗಣದ ಗೆಕ್ಕೊನಿಡೆ ಕುಟುಂಬಕ್ಕೆ ಸೇರಿದ ಕೆಲವು ಸರೀಸೃಪಗಳಿಗಿರುವ ಸಾಮಾನ್ಯ ಹೆಸರು (ಮನೆ ಹಲ್ಲಿ, ಪಲ್ಲಿ). ಉಷ್ಣವಲಯದಲ್ಲೆಲ್ಲಾ ಹರಡಿದೆ. ಭಾರತ, ದಕ್ಷಿಣ ಯುರೋಪ್, ಏಷ್ಯ, ಆಫ್ರಿಕ ಮತ್ತು ಅಮೆರಿಕಗಳಲ್ಲಿ 140ಕ್ಕೂ ಹೆಚ್ಚು ಪ್ರಭೇದಗಳು ಕಂಡುಬರುತ್ತವೆ. ಗೆಕೊ ಗೆಕೊ, ಫೆಲ್ಸುಮೊ ವಿನ್ಸೋನಿ, ಥಿಕಾಡ್ಯಾಕ್ಟೈಲಸ್ ರ್ಯಾಪಿಕಾಡಸ್, ಟರಂಟೊಲ ಮ್ಯಾನ್ರಿಟಾನಿಕ ಇವುಗಳಲ್ಲಿ ಕೆಲವು. ಅತಿ ಸಣ್ಣದಾದ ಹಲ್ಲಿಯ ಉದ್ದ 4 ಸೆಂಮೀ. ಟೋಕೆ ಹಲ್ಲಿ ಉಳಿದೆಲ್ಲವುದಕ್ಕಿಂತ ದೊಡ್ಡದು. ಸುಮಾರು 35 ಸೆಂಮೀ ಉದ್ದವಿದೆ.
ಮನೆಯ ಗೋಡೆ ಮೇಲೆಲ್ಲಾ ಹರಿದಾಡುವ ಸಾಮಾನ್ಯ ಹಲ್ಲಿಯ ವೈಜ್ಞಾನಿಕ ನಾಮ ಹೆಮಿಡ್ಯಾಕ್ಟೈಲಸ್ ಟರ್ಸಿಯಸ್. ಉದ್ದ ಸು. 10-12 ಸೆಂಮೀ. ತಲೆ ಗಿಡ್ಡ, ಮೂತಿ ಕೊಂಚ ಚೂಪು, ಬೆರಳುಗಳಲ್ಲಿ ನಖಗಳಿವೆ. ಅಷ್ಟೇ ಅಲ್ಲದೆ ಗೋಡೆಯ ಮೇಲೆ ಹರಿದಾಡಲು ಸಹಕರಿಸುವ ಅಂಟುತಟ್ಟೆಗಳೂ (ಅಡೆಸಿವ್ ಡಿಸ್ಕ್‌) ಇವೆ. ದೇಹದ ಮೇಲ್ಭಾಗ ಹಳದಿ ಮಿಶ್ರಿತ ಕಂದು. ಉದರ ಭಾಗ ಮಾಸಲು ಬಣ್ಣದ್ದು. ದೇಹ ಹುರುಪೆಗಳಿಂದ ಆವೃತವಾಗಿದೆ. ಬಾಲದ ಬುಡ ಕೊಂಚ ಉಬ್ಬಿಕೊಂಡಿದೆ. ಕಣ್ಣುಗಳು ಚಲಿಸುವ ರೆಪ್ಪೆಗಳಿಂದ ರಕ್ಷಿಸಲ್ಪಟ್ಟಿವೆ. ಕಶೇರುಕಮಣಿಗಳು ಆಂಫಿಸೀಲಸ್ ರೀತಿಯವು. ಇದು ಮಾಂಸಾಹಾರಿ. ಹುಳುಹುಪ್ಪಟೆಗಳು, ಕೀಟಗಳು, ಜೇಡಗಳು ಇತ್ಯಾದಿ ಇದರ ಆಹಾರ ಪ್ರಾಣಿಗಳು. ಶತ್ರುಗಳೆದುರಾದಾಗ ತನ್ನ ಬಾಲವನ್ನು ಕಡಿದುಕೊಳ್ಳುತ್ತದೆ (ಸ್ವಾಂಗೋಚ್ಛೇದನ-ಆಟೋಟೋಮಿ). ಶತ್ರುವಿನ ಗಮನವನ್ನು ತನ್ನಿಂದ ದೂರ ಸೆಳೆಯಲು ಈ ಪ್ರವೃತ್ತಿಯಿರಬೇಕು.